
45 ka tuig nga 


ginalunsar sg pumuluyong 
Pilipino ang 57: pungsodnon 
demokratikong rebolusyon 
paagi sa pangmalawigon nga 
inaway banwa kag may 
panguna nga porma sg 
armadong paghimakas. Marso 
29, 1969, gintukod ang Bag- 
ong Hangaway sg Banwa sa 
idalum sg absoluto nga pagpamuno 
sy Partido Komunista sg Pilipinas - 
Marxismo-Leninismo-Maoismo. j 

Sa pag-angkon sg matuod nga hangaway sg 
pumuluyo paagi sa BHB, nahatagan sg katumanan 
ang handum sg pumuluyo nga wasakon ang mapiguson kag 
mahimuslanon nga sistemang mala-kolonyal kag malapyudal sa 
idalum sg imperyalismong Estados Unidos, tumandok nga pyudalismo kg 


Aw? 

burukrata kapitalismo kg konsolidahon ang gahum pampulitika agud tukuron ang demokratikong 
gahum sg pumuluyo. 


Ang Pagtukod kag Pag-abanse sg BHB sa Negros. Indi mahamulag sa pungsodnon nga pag- 
usbong sg rebolusyonaryong balud, nabun-ag man sa Negros ang rebolusyonaryong 
proletaryong paghimakas sg pumuluyo sg gintukod ang mga yunit sg Partido, rebolusyonaryong 
organisasyon masa kg Bag-ong Hangaway sg Banwa, gikan sa kabukiran, kaigangan, kapatagan 
kg bisan sa kasyudaran. Nangalapkap sa bilog Isla ang kalayo sg armadong paghimakas. 
Matuod, nagngurob ang bulkan sosyal sa Isla sg Negros kun diin mapait ang katam-is sg 
kalamay ..... Sa una nga bahin sg dekada 70, natukod ang pundasyon sg rebolusyonaryong 
kahublagan sa Negros paagi sa legal nga kahublagan masa sa urban kag panugod nga 
pagpundar sg armadong paghimakas sa kaumhan sg Southwest nga bahin sg Isla sg Negros sg 
gintukod diri ang una nga larangan gerilya. Nalab-ot ang malapad nga baseng masa sa anum (6) 
ka banwa sg Southwest nga larangan. May panugod man nga pagbukas sa bahin sg Southeast, 
Central kg Norte sg Negros. 

Apesar sg wala sa panahon nga aksyon militar nga wala pa sg baseng masa sa Norte sg 
Negros sadtong temprano nga bahin sg 1970s, nagsignal ini sg panugod sg armadong 
paghimakas sa Isla sg Negros. Ang sayop sa kakulang sg panugod nga pagpanayasat sosyal kag 
pag-analisa sg sahi, panguna nga sayop sa ini nga panahon nga gilayon naman natadlong. 

Bangud sg obhetibong kahimtangan sg Isla kag husto nga linya sg PKP kag Hukbo, 
madasig ang solido kg komprehensibo nga pagsulong sg rebolusyonaryong armadong 
paghimakas sa una nga bahin sg dekada 80. Nalab-ot ang halos 2/3 sg bilog nga kalaparon sg 
Isla. 


Naglapad ang mga 
larangan gerilya. Tatlo 


sini. ang ara sa 
Southwest, duha sa 
Sentral, isa sa 
Southeast kg isa sa 
Norte. 


Nalunsar sang mga 
platun kag mga iskwad 
ang malapnagon nga 
taktikal nga opensiba. 
Nga ang pila sini 
nagmarka sa bilog 
Pilipinas, katulad sg 
pagkawipe-out sg Scout 

PANAWAGAN 


Sa pagpauswag sang 
aton Ang 
PAGHIMAKAS, 
inapangabay sa tanan 
nga bumalasa sini nga 
mag-amot sang mga 
balita, piktyur, istorya 
kag iban pa nga sinulat. 
Ginapadangat man nga 
ang mga amot-sinulat 
mapadala isa ka bulan 
antes sang Marso, 
Hunyo, Septyembre, 
Desyembre sang kada 
kwarter. Nagapangayo 
man kami sang inyo mga 
suhestyon kag 
komentaryo paano pa 
gid ini pauswagon. 

Ranger sa Banwa sg Isabela kag ang pag-raid sa Visasyan Maritime Academy (VMA), kun diin 
nakakuha sg masobra 400 ka Garand Rifle. Malapnagon ang pagsulong sang mga kontrapyudal 
nga kampanyang masa nga nagresulta sa 400,000 nga kadamuon sang baseng masa sa 
kaumhan sa diin ang SOM sini naglab-ot sa mga 128,000. Nagbakod ang mga larangan gerilya 
dira sa pagkatukod sang madamo nga mga sanga sang Partido sa lokalidad. 

Naglab-ot sa masobra 700 ang regular nga katapuan sg BHB nga kadam-an naghalin sa 
mga mamumugon sa kampo. Duso sg tuman ka pait nga kahimtangan sa asyenda sg katubuhan 
kg sa mga kadalag-an nga naangkon sa mga paghimakas sa pag-angkon sg mga farmlots kg mas 
mataas nga sweldo kg benepisyo sa mga asyenda, madamo nga mga pamatan-on halin sa 
asyenda ang nag-upod sa armadong paghimakas kadungan sg paglig-on sg pagpamuno sg 
Partido sa mga asyenda. 

Nalab-ot ang mga kadalag-an bangud sa pagtib-ong sang mga sandigan nga prinsipyo sang 
Partido kag pag-aplikar sa lokal nga kondisyon sang MLM bilang teoritikal nga ubay, pagtuon sa 
mga dokumento sa Unang Dungganon nga Kahublagan Panadlong kag padayon nga pag-usoy sa 
linya sang Pungsodnon-Demokratikong Rebolusyon paagi sa malawigon nga inaway banwa 
sandig sa ispisipikong ubay sang SCPW kag OUT, pagtigayon sang pagsuma sa 
rebolusyonaryong inagihan sang Negros Subregional Committee (NSRC) panahon sang ‘70s, 
pagtigayon sang kampanya sa pagtuon sang BKP kag pagtigayon sang rehiyonal nga sosyal 
imbestigasyon sa kaumhan kag pag-analisa sa sahi. 

Tuman ka paborable ang sitwasyon sa ini nga panahon bunga sg grabe nga 
pagkadiskontento sg pumuluyo sa US-Marcos nga diktadura. Labi nga nag-ibwal ang pumuluyo 
sa pag-asasinar kay Ninoy Aquino sg 1983. 

Apang, kadungan sg mga naangkon nga kadalag-an, amat-amat man nanalupsop ang 
sayop nga pag-analisa sa sosyedad Pilipino. Sang 1983, napirme ang sayop nga pag-analisa sa 
moda sa produksyon sg pungsod nga amo ang gintungtungan sg Red Area-White Area (RAWA) 
nga konsepto nga naghalit sa rebolusyonaryong kahublagan sa bug-os nga pungsod lakip na sa 
Negros. Ini man ang basehan sg mga isplitista sadtong 1987. 

Ang konsepto sg RAWA nga nagsugod sa Mindanao kg gin-aprubahan sg Pungsodnon nga 
Sentro, nagdulot sg kahalitan sa bilog nga rebolusyonaryong kusog - pagkawasak sg baseng 
masa, pagkalusaw sg mga Sanga sg Partido sa Lokalidad kg pagbuhin sg pwersa sg BHB. 


Ang Halit sg Sayop nga Linya. Sang 1980s, nangin patag-awayan ang bilog nga Isla sg Negros 
bangud sg estratehiyang “giyerang prente “ bunga sg eklektisismo. Bugso sg petiburges nga 
impetusidad nga nagadali sg kadalag-an nakigtaksanay ang mahina pa nga rebolusyonaryong 
kusog batuk sa mabaskog nga kaaway. Nagdamgo ini nga madasig maagaw ang estado poder 
paagi sa dalagkuan nga aksyong militar sg Hukbo kg insureksyonismong aktibidad sa mga 
syudad kg banwa. 

Indi lang ini nagtuga sg kahalitan sa 
Partido, hukbo kg masa. Nakatuga man ini sg 
pagkalibog sa mga matuod nga proletaryong 
rebolusyonaryo. Ang BHB sa idalum sg 
“gyerang prente” nga konsepto nagserbe na 
lang nga lubos nga pang-away nga pwersa kg 
naligwin sa hilikuton masa. Nanalupsop todo 
ang linya sg insureksyonismo kg adelantadong 
regularisasyon. Samtang todo bira naman ang 
mga partisano sa kasyudaran nga nagtuga sg 
halit sa legal kag depensibong kahublagan 
masa. 


Salamat sa Kahublagan Panadlong! Bisan 
pa nga ang Komiteng Rehiyon sa Negros upod 
sa Sekretaryo sg Visayas Commission, 
nagpamalibad sa paglunsar sg kahublagan 
panadlong, ang pipila ka mga kadre kag 
madamu nga katapuan nga mga sinserong 
proletaryong rebolusyonaryo nagpanindugan 
sa pagtib-ong sg Kahublagan Panadlong kag 
ginhatagan kabuhi ang panawagan sg 
Pungsodnon nga Pamunuan nga “ Balikan 
ang Sandigan nga mga Prinsipyo, Tadlungon 
ang mga Sayop!” sadtong 1992. 

Sa bulig sg pungsodnon nga pamunuan 
sg Partido, ang masobra na lang isa ka gatos 
nga regular nga Hukbo, YM kag mga AYP nga 
nagpanindugan para manadlong, nag-atubang 
sa demolisyon nga atake sg mga nagsikway o 
namatuk sa Kahublagan Panadlong kag sa 
Operation Flush Out sg US-Ramos nga 
Rehimen. 

Ang nakaregroup nga mga kadre kag 
Pulang  Hangaway, 8 nagpatuman sg 
masalimuot nga proseso sa paglunsar sg 
kahublagan panadlong, samtang ginaaway 

man ang malala nga disoryentasyon sg tagsa 
ka katapuan. Ginporma ang mga isskwad para 
sa gilayon nga pagrekober sg mga erya kag sa 
madasig nga pagpalapad. Nag-umpisa lamang 
ang mga Pulang Hangaway sa tatlo (3) ka 
sityo sy magkatambi nga mga barangay sa 
boundaries sg Occidental kg Oriental Negros. 

Sa proseso sg pagpanadlong, madamu 
pa sg mga kaupod ang nagkalapugday kag 
nagpahuway bangud sg ila disoryentasyon - 
lunsay-militar nga panan-awan, pagpangindi 
sa matutom nga hilikuton masa, tamad sa mga 
teoritikal nga pagtuon kag iban pa. Apang sa 
kabilugan nangin madinalag-on ang ginlunsar 
nga kahublagan panadlong halin 1994 tubtob 
2004. Natib-ong liwat ang pagpamuno sg 
sahing mamumugon paagi sa Partido 
Komunista. Nangin aktibo liwat ang mga 
rebolusyonaryong organisasyon masa sa pag- 
organisa sg BHB. Narekober ang 
signipikanteng kadamuon sg baseng masa sa 
kaumhan. 

Nakaangkon sg panibag-ong kapagsik 
ang BHB sa liwat nga pagsulong sg 
pungsodnon demokratikong rebolusyon paagi 
sa pangmalawigon nga inaway banwa. Liwat 
sini ginbalikan ang linya sa estratehikong 
depensiba nga amo ang “dasok kag lapanagon 
nga gerilyang pagpakig-away base sa 
nagadalum kg nagalapad nga baseng masa.” 
Napundar liwat ang mga larangan gerilya sa 
mga mayor nga dibisyon sg Isla - Central 
Negros, Southwest, Southeast kg Norte. 
Nalunsar ang mga kalkulado kag koordinado 
nga taktikal nga opensiba nga nagpaalarma sa 
reaksyonaryong estado kg AFP. 

Pagpalig-on sa Hukbo kag ang Pag-abanse 
para Abuton ang Estratehikong 
Pagkapatas. Sumugod 2000, labi pa nga nag- 
atubang ang Hukbo sa lain-lain nga Operation 
Plan sg reaksyonaryong estado. Ara ang 
O'Plan Makabayan ni Estrada, O'Plan Gordian 
knot kag O'Plan Bantay Laya ni Gloria Arroyo 
kag ang karon nga O'Plan Bayanihan ni P-noy. 
Gingamitan sg 303'4 Bgde ang BHB sg O'Plan 
Kingfisher kag “cutting the wedge” nga 
estratehiya sa tuyo nga pahinaon kun indi man 
wasakon ang BHB kag rebolusyonaryong 
paghimakas sa Isla. 

Matuod nga nangin masalimuot, 
mabudlay kag puno sg sakripisyo ang 
pagpundar sg Bag-ong Hukbo sg Banwa 
tubtob sa pagpalambo sini. Apang bangud 
man sini, labi nga nangin resolbado kag 
pursigido ang pumuluyo nga suportahan, 
padakuon kg palig-unon ang BHB nga amo 
ang ila tigpangapin sa ila kabuhi kg 
pangabuhian. 

Sa sulod sg 3 ka tuig nga pagpatuman sg 
OPlan Bayanihan halin sg 2010, gingamit sg 
kaaway ang “win-hold-win” nga istratehiya. 
Gindesinyo ini sg 3'4 Infantry Division mismo 
kag ginaoperationalize sg 3034 Bgde kag 
tagsa ka battalion idalum sini. Katulad sg mga 
nagliligad nga desinyo sg kaaway, wala 
gihapon nabag-o ang operational design nila 
nga sustained, intel-driven operations kg Civil 
Military Operation (CMO). May 2 ka battalion 
nga ginabutang sa prioridad nila nga larangan 
kg may isa ka batalyon sa kada larangan. 
Ginaestimate nga nagalab-ot sa 10,000-12,000 
ka tropa sg kaaway (lakip na ang CAFGU) ang 
nahamtang sa mga larangan gerilya, wala pa 
labot ang ila mga force miultipliers nga 

nahimong paramilitar katulad sg CVO, BPAT 
kag Bantay Bayan. 

Sa isa ka prayoridad nga larangan 
nagaoperate ang kaaway sulod sa 10 x 10 o 
10 x 20 kilometros nga radyus, nga may 200 o 
masobra pa nga nagabulos-bulos nga pwersa 
nga nagalawig sa tag-lima tubtob 1 ka 
semana. 

Ang Civil Military Operation sini 
ginapatigayon sg ila CMO Battalion nga 
nagagamit sg mga Peace and Development 
Teams (PDTs) nga wala sg huya nagalapas sa 
Laye sg International Humanitarian Law (IHL) 
kag sa Comprehensive Agreement on Respect 
for Human Rights and International 
Humanitarian Law (CARHRIHL) paagi sa 
pagtenir sa mga pamalay, Barangay Hall, 
Health Centers, Day Care Centers kg mga 
merkado. Ginahimo nila nga taming ang 
pumuluyo. 

Tuman naman ka babol ang 
ginapadayaw sg AFP kag ni Maranon nga 
madamuan nga pagsurender sg mga Pulang 
Hukbo. Kadam-an sini ila ginpangpwersa kun 
indi man gintiplang. May ara man nga mga 
dekada 90 o temprano nga bahin sg 2000 pa 
nga nagpalahuway nga ila ginapilit 
pasurenderon para lang may ipropaganda kag 
para makakwarta, ilabe na ang mga opisyal. 

Sa pihak sini tanan, nalab-ot na sg BHB 
ang pagtukod sg mga larangan gerilya nga 
may tagsa ka gamay nga kompaniya tubtob 
lubos nga kompaniya. Kag padayon pa 
nagapalapad sg dugang nga mga larangan 
gerilya paagi sa yunit sg BHB upod ang mga 
katapu sg Sanga sg Partido sa Lokalidad 
(SPL). Nabalikan na ang mga erya nga 
nabayaan sadtong panahon sg paglihis. Bisan 

daku ang kabudlayan apang napangibabawan ini bangud sg mainit nga pagbaton sg masa. Kag 
may mga erya man nga sadto wala nalab-ot sg BHB nga karon naabot na. Epektibo 
nga nagamit ang prinsipyo sg “trade space for time”, samtang ginamentinar ang opensibang 
postura sg Hukbo. 

Nagalab-ot sa gatos ka libo nga pumuluyo ang nakabenepisyo sa pagsulong sg rebolusyon 
agraryo sa Negros sa lain-lain nga porma sg aksyon kg paghimakas. Talupangdon ang pagdamu 
sg land cultivation areas 
(LCAs) bilang sabat sg 
mangunguma kg 
mamumugon sa uma sa 
gutom nga ila ginasuprer 
kag sa pagka-inutil sg 
Department of Agrarian 
Reform (DAR) sa 
pagpatuman sg matuod 
nga repormang agraryo. 
Lapnagon ang aksyon 


sg masang / Agi 
mangunguma sa / a IMN A x 
pagpataas presyo sg ila | 

mga produkto, 4 rah NUN ki 
pagdemanda sa | / 


pagpataas sweldo kag pagpamatuk sa lain-lain nga programa sg gobyerno nga nagaagaw sa 
dutang pangabuhian katulad sg komersyal nga reporestasyon, mina, agrikultural nga plantasyon 
sg saging, pinya, palm oil kg rubber tree. Kadungan man sini nga mga kampanya kg paghulag sg 
masa ang pagpamatuk sg mangunguma sa terorismo sg estado. Hugot nga nakaangot ang 
kontra-pyudal nga paghimakas sg mangunguma sa kontra-imperyalismo kg kontra-pasismo nga 
paghimakas masa. 

Kada tuig nagadaku kag nagadalum ang baseng masa sg rebolusyonaryong kahublagan. 
May signipikante na nga isip sg LAM sa madamu nga baryo. Kag sa indi madugay, tukuron na 
ang municipal nga lebel sg LAM diri sa Isla sg Negros. Ginapamunuan ini sg nagadaku nga isip 
sg SPL kg katapu kag kadre sg Partido. Halin sg 2012 tubtob 2013, nagdaku ang isip sg katapuan 
sg Partido sa masobra isa ka libo (1,000). Signipikante ini nga kontribusyon sg Isla para sa 
250,000 nga katapuan sg Partido nga abuton para sa paglab-ot sg estratehikong pagkapatas. 

May pila ka kompaniya na sg BHB sa Isla sg Negros nga ginasuportahan sg masobra sa 
duha (2) ka batalyon sg yunit milisya kg yunit pangdepensa sa baryo, nga indi lang katimbang sg 
regular nga Hukbo sa paglunsar sg mga taktikal nga opensiba, kundi pati na sa pag-organisa, 
propaganda kag sa pagpalapad sg baseng masa. 

Bisan pa nagapadayaw ang AFP nga ang pwersa sg NPA sa Negros isa na ka “spent force”, 
sa kabilugan, nakalab-ot sa 106 ka taktikal nga opensiba ang natigayon sg BHB sulod sg 3 ka tuig 
kag nakakumpiska sg mga lain-lain kalibre sg armas nga sarang makapaarmas sa isa ka 
kompaniya sg Hukbo kg YM. Nakatuga naman ini sg masobra 200 ka kaaway nga napatay kg 
madamu nga mga pilason kag nakasilot sa mga higanteng minahan nga nagahalit sa 
pangabuhian sg mangunguma kg sa palibot. Samtang, nag-atubang naman ang BHB sg kapin sa 
39 ka depensibang aksyon nga nag-utas sa kabuhi sg pipila ka kaupod. 

nag k bh”: BP Ja? dh Bangud sg Programa sg US-Pnoy 
a f yA nga rehimen nga Public Private 
Partnership kg sg Negros First Agenda 
sg asyendero nga Gobernador Alfredo 
Maranon, Jr.,  nagadamu ang 
mangunguma, mangingisda kag imol 
nga taga-syudad ang ginademolish kag 
nagakawad-an sg pangabuhian para 
himuon nga pastuhan sg baka kg 
karnero, patamnan pinya kag saging 
nga pang-eksport, palm tree, rubber 


tree, BT corn, malls sg mga dumuluong 
kapitalista kg DKB, beach kag spring 
resorts, mining kag iban pa. 

Mas malala pa, wala sg klaro nga 
alternatibo ang gobyerno para sa 
mamumugon sa kampo kag 
mangunguma paano solbaron ang krisis 
nga atubangon sg industriya sg kalamay 
nga pat-ud iguon sg pagnubo sa 0-5% 
tariffs sg imported nga kalamay bangud 
sg implementasyon sg ASEAN Free 
Trade Agreeement (AFTA). 

Sa pagsingki sg banggianay sg mga sahi - sg agalon mayduta-asyendero kg mangunguma 
kag mamumugon sa uma, sg dalagkung komprador burgesya kag dumuluong nga kapitalista 
batuk sa mamumugon kg petiburgesya, labi pa nga napamatud-an ang kasignipikante sg Hukbo 
sa pagpukaw, pag-organisa kag pagpahulag sa malapad nga mangunguma kg mamumugonagud 
depensahan ang ila pangabuhian kag kinamatarung nga mabuhi nga malinong kag matawhay. AP 

PASINGKION ANG TAKTIKAL NGA OPENSIBA! 
LABI NGA IPASULONG ANG INAWAY BANWA 
SA MAS MATAAS NGA LEBEL! 


Apolinario Gatmaitan Command, NPA, Negros Island 


Sa okasyon sg ika-45 ka tuig nga 
Anibersaryo sg New People's Army 
(NPA), lubos ginapanginbulahan ang 
maisog kg isganan nga mga Opisyal kg 
Hangaway sg NPA! Subongman, 
ginahatagan naton sg pagsaludo ang mga 
kaupod nga naghalad sg ila bilidhon nga 
kabuhi para sa pagpasulong sg armadong 
paghimakas sa Isla. 

Sang gintukod ang NPA sadtong 
Marso 29, 1969, may kapin lamang ini sa 
65 ka hangaway, 35 ka armas nga may 9 
ka high-powered rifles nga naghalin sa daan nga Hukbong Mapagpalaya ng Bayan (HMB). Apang 
bangud sg husto nga absolutong pagpamuno sg Partido Komunista sg Pilipinas (PKP) kag sa 
pagsikway sa kaisipan sg rebeldeng-lagawan sg Taruc-Sumulong nga gangster clique kg sg 
rebisyunistang Lava, 45 ka tuig ang makaligad, nakaangkon na ang NPA sg kritikal nga kadakuon 
nga sarang makapatay-og sa pundasyon sg reaksyonaryong estado. 

Humalin pa sg 2007 idalum sg Oplan Bantay Laya sg anay US-GMA nga rehimen tubtob 
subong, ang Negros ginhimo nga isa sa mga prayoridad o laboratoryo sg karon nga OPlan 
Bayanihan sg US-Aquino nga Rehimen 2, sa tuyo nga papason o pahinaon ang rebolusyonaryong 
kahublagan nga ginalunsar sg CPP-NPA-NDF. 

Pila na ka bilyon ka pesos ang ginagasto sg reaksyonaryong estado diri sa Isla para sa ini 
nga katuyuan. Pila na ka mga ginaalegar lideres sg hublag ang ginpangdakop kg ginpangpreso. 
Kag bisan pa sa “cutting the wedge” nga estratehiya sg AFP sa Isla, ukon ang pag-utod sg angot 
sg Negros sa lain-lain nga mga isla sg Visayas, nagpabilin malig-on kag padayon nagadaku ang 
pwersa sg NPA sa Negros. 

Bisan pa sg todo-larga nga military operation sa kaumhan kg sa kasyudaran sining una nga 
quarto sg 2014, para tapuson ang ila 6-months extension sa Isla agud makasaylo na sila sg pokus 
sa iban nga isla sg Visayas, serye sy mga taktikal nga opensiba ang natigayon sg BHB sa tanan 
nga larangan gerilya sg Negros. 

Sulod lang sg 3 ka bulan sini nga tuig, ginsilutan paagi sa pagsunog sg bodega kg traktora 
kag pagdis-arma sa mga abusador nila nga mga gwardya, ang despotikong agalon mayduta nga 

sanday Pablito “Jin” kg John Paul Sola, kun 
diin nakarekober ang mga NPA sg pila ka 
armas. Nasilutan man sg kamatayon ang pipila 
ka mga masupog nga kontra-hublag nga mga 
katapu sg CAFGU sa Isabela kg Ilog kg ang 
intelligence asset (surrenderee) sg 11th IB sa 
Banwa sg Binalbagan kag pagharass sa 
detachment sg 62nd IB sa Calatrava. Madamu 
man ang mga ginpangwarningan kg gindis- 
armahan bangud sg ila kontra-hublag nga 
aktibidad kg mga malain nga elemento. 

Samtang, padayon ang konsolidasyon sg 
Partido kg Hukbo. Nakalunsar sg serye sg 
paghanas sa Batakang Kurso Politiko-Militar 
(BKPM), pagtuon sg Intermedyang Kurso sg 
Partido (IKP), Konperensya sg PKM kg YM, 
Plenum sg mga Komite sa Larangan, 
nakapasumpa sg mga bag-ong rekrut sa 
Hukbo kag Partido kag nakahiwat sg kasal sg 
mga kaupod. 

Epektibo man nakapalapad sg erya ang 
mga yunit sg NPA. Nangin tuman kainit ang 
pagbaton sg mga nagahulat nga masa sa pag- 
abot sg Hukbo sa ila lugar. Ang pagpokus sg 
kaaway sa mga ispesipikong lugar naghatag 
sg ligwa sa Hukbo agud lab-uton ang mga erya 
nga relatibo mahuyang ang kaaway. Natigayon 
ini bangud sg pagtimbang sg mga katapu sg 
Party Branch sa Lokalidad. 

Tayuyon man ang paghimakas sg masa 
sa pag-angkon sg mas mataas nga sweldo, 
benepisyo, mataas nga presyo sg ila mga 
produkto, alayon kg dagyaw, kultibasyon sa 
bakante nga mga duta kg pagdepensa sa ila 
dutang pangabuhian. 

Nagakaangay lamang kondenahon ang 
desperado nga tikang sg AFP / PNP para 


Ang Paghimakas 


pahipuson ang mga nagahimakas sa legal 
demokratikong pamaagi paagi sa pagpasaka 
sg iscripted nga mga kaso kg pagpreso, 
katulad sg natabo sa Secretary-General sg 
Bayan-Negros nga si Mr. Christian Tuayon. 
Ngaa bala ang mga indi-armado ang inyo 
ginainitan? Ngaa indi ang mga NPA sa 
kabukiran nga bhanda mag-atubang sa 
pasistang armadong pwersa sg reaksyonaryo 
ang inyo dakpon kg atubangon? 

Ilusyon ang ginasiling sg AFP kg sg 
Malacanang nga magahuyang ang hublag sa 
pagkadakop sa mag-asawang Tiamson. Imbes 
magpakahambog ang gobyerno sa pagdakop 
kay Kaupod Wilma kg Benito, mas palibugan 
sini ang pagbalik sa lamesa agud ipadayon 
ang nauntat nga Peacetalks sa tunga sg GPh 
kg NDFP. Kun matuod nga sinsero si Pnoy 
nga angkunon ang kalinong kag kauswagan, 
dapat sini pamatian ang singgitan sg madamu 
nga Pilipino para sa peacetalks kg ipatuman 
ang mga nakasugtan angot sini. 

llunsar ang madamuan nga paghimakas 
masa kg taktikal nga opensiba! Labi nga 
pasingkion ang inaway banwa sa Isla! 
Nagahulat ang malapad nga kaumhan kag 
kabukiran para sa pagpatapu sg pumuluyo sa 
armadong paghimakas! 

Silutan ang mga kriminal kag berdugong 
AFP nga tiglapas sa tawhanong kinamatarung 
sg pumuluyo kg mga despotikong agalon 
mayduta-komprador burgesya! 

Mag-upod sa NPA kg lab-uton ang 
matuod nga hustisya sosyal, kalinong kag 
kauswagan!AP 

45 KA TUIG $G BHB, PADAYON NAGABASKOG KAG 
NAGALIG-ON SA PAGSULONG $G INAWAY BANWA 


Armando Sumayang Jr. Command 
Southwest Negros Guerilla Front 


M ainit nga pagpanginbulahan sa mga 
hangaway kg opisyal sa pagsaulog sa ika-45 
ka tuig nga pagsukat sg Bag-ong Hangaway 
sg Banwa (BHB)! Madamu sg rason para 


malipayon nga 
iselebrar sg BHB , 
Partido Komunista 
sg Pilipinas (PKP) 
nga amo ang 
absolutong 

nagapamuno sa 
BHB, kag sg 
pumuluyong pigos 


kg ginahimuslan ini 
nga anibersaryo. 

45 na ka tuig 
nga wala'y kakapoy 
kg wala'y kataka nga 
nagasulong sg 4 
armadong paghimakas ang BHB sa bilog 
pungsod. 45 na ka tuig nga padayon ini 
nagaangkon sg kadalag-an para sa pumuluyo, 
sa pihak sg 45 naman ka tuig nga pagtinguha 
sg reaksyonaryong rehimen gikan kay Marcos 
padulong sa karon nga rehimen ni Noynoy 
Aquino nga wasakon ang CPP-NPA-NDF. 
Apesar sg gamay, mahuyang kg tuman ka 
budlay, kulang sa rekurso kag atrasado nga 
kagamitan sa pagpakig-away, nagsustenir kag 
nagpursige ang NPA. Bangud sg husto nga 
linya sa ideolohiya, politika kg organisasyon, 
ang tanan nga limitasyon sg gamay nga tropa 

sg NPA, napangibabawan kag karon 
nagabaskog kg nagabakod. 
Napagkit sa maragtas sg 


rebolusyonaryong kahublagan ang papel sg 
andaka Negros o CHICKS Area (Cauayan, 


Hinobaan, llog, 
Candoni, 
Kabankalan kg 
Sipalay) para sa 
pagpanugod kag 
pagpalapnag sg 
armadong 


paghimakas sa Isla 
sg Negros paagi sa 
paghanas kg 
pagpatuhaw sg mga 
kadre kg hangaway 
nga nagpalapnag sg 
rebolusyonaryong 
paghimakas sa bilog 
nga Isla sg Negros sadtong dekada 70. Diri 
ginpamatud-an ang ikasarang sg mga Pulang 
Hangaway kg rebolusyonaryong masa sa pag- 
atubang sa masingki nga pasistang atake sg 
Total War Policy (Low Intensity Conflict) sg 
Cory Aquino nga rehimen paagi sa bantugon 
nga O'Plan Thunderbolt nga may bantugon 
nga chanting “Payt Bisul (NPA), Kontra Humay 
(AFP)! . 
Sa liwat nga pagpanadlong sg PKP kg 
NPA, kag sa pagpasulod sa halintang sg 
estratehikong pagkapatas sg inaway banwa, 

labi pa nga nagasingki ang pagpakig-away sg 
pumuluyo ilabe na agud pangapinan ang 
dutang pangabuhian batuk sa mga higanteng 
minahan kag offshore mining sg Maricalum 
Mining, Philex, Vulcan, Selenga kg madamu 
pa, batuk sa kapitalistang plantasyon sg oil 
palm, rubber tree, saging kag batuk sa 
pagpang-agaw duta sg despotikong agalon 
mayduta nga pamiya ni Pablito kg John Paul 
Sola gamit ang mga mersenaryong 47th IB kg 
RMG kag mga bayaran nga traidor nga 
suluguon sg mga Alvarez nga RPA-ABB. 

Sa ini lang nga tuig, madinalag-on nga 
natigayon sg mga operatiba sg BHB sa idalum 
sg Armando Sumayang, Jr. Command ang 
pagsunog sa bodega kg traktora kg pagdis-- 
arma sa mga gwardya sg despotikong si 
Pablito Sola kg sg iya bata nga si John Paul 
Sola. Kabahin lamang ini sa pagsilot sa ini nga 
pamilya bangud sg grabe nga kalakasan batuk 
sa pumuluyo sg Brgys. Camansi kg Tampalon, 
Kabankalan City. Sa hurubaton pa sg mga 
tigulang, “kun puno na ang gantangan, dapat 
na ini nga kalison”. 

Pila sa ila krimen nga nakomiter batuk sa 
pumuluyo amo ang multiple arson, multiple 
murder, harassment, grave threats, 
landgrabbing, paghalit sa mga tanom sg 
pumuluyo, pagpatay sg karabaw sg pumuluyo, 
di-makatarungan nga pagpatrabaho, kag iban 
pa. 

Si Pablo Sola ang nag-agaw sg duta nga 
sadto ginhawan ni Silvestre Gatillas, amay ni 
Mansueto Gatillas sadtong antes ang WWII. 
Sang malimpyo na ang lasang nga pwede na 
tamnan sg tubo kg iban pa nga tanom, 
ginpasakaan kaso kg ginpadal-an ni Pablo 
Sola sg soldado si Bestre Gatillas para 


Ang Paghimakas 


presohon. Nagpadayon ini sg pila ka beses 
hasta sg dekada 60-70. Sang ini nga panahon 
may poder sa politika si Pablo Sola bilang 
Mayor sg Kabankalan City. Sang pagbaskog 
sg  kahublagan, magbaskog man ang 
pagpamatuk sg pumuluyo sa kalakasan ni 
Sola. Sa iya pagkadespotiko, iya ginpapatay 
ang mga nakilala niya nga lider masa sadto. 
Tuman ka makasiligni ang iya pagpamatay - 
ginapaguyod sa kabayo kg jeep ang lawas sg 
tawo nga ila ginapatay kag ginasunog. Bangud 
sini, ginsilutan sg Rebolusyonaryong Korte sg 
Pumuluyo si Pablo Sola. Nabunutan sg tunok 
ang dughan sg pumuluyo ilabe na ang pamilya 
sg ila mga nabiktima. 

Karon amo man sini ang ginahimo ni 
Pablito kag John Paul. Seguro nagasalig sila 
nga ara ang 47th IB kg RMG, amo nga daw 
mga ido-buang sila nga nagapanghalit sa 
pumuluyo. Indi kamo malipat nga ang 
pumuluyo wala pa nalipat sa krimen ni Pablo. 
Gani, sa madali o madugay malab-ot gid sila 
sg malaba nga kamot sg rebolusyonaryong 
hustisya. 

Ang pagsilot kay Alfredo Lucero, 
intelligence asset, abusador, manug-agaw 
duta kg extortionist kg Ricky Camacho nga isa 
ka active CAFGU, nagapakita nga seryoso 
ang NPA sa pagsilot sa mga napamatud-an 
nga masupog nga mga intelligence agent sg 
AFP kg may krimen sa pumuluyo. Pasulit-sulit 
ang pagwarning sg NPA sa mga 
ginasuspetsahan nga utok sg pagpanghold-up. 
Si Ricky isa ka  hold-upper nga 
ginaproteksyonan sg iya pagka-CAFGU kag 
ginauyatan sg isa man ka katapu sg Phil. 
Army. 

Apesar sg mga US-inspired psywar kg 
combat operations, surrender hypes, gamit 
ang mga “persona non-grata” nga sanday 
Rodolfo “Bliss” Alemen, Jr. kag Elizalde “Bong” 
Martizano kag black propaganda sg US- 
Aquino nga rehimen kg AFP, padayon nga 
magaagum sg kadalag-an ang pumuluyo kg 
mag-abanse padulong sa estratehikong 
pagkapatas. 

Indi mapunggan sg pagkadakop sa sin-o 
man nga mga lideres sg rebolusyonaryong 
kahublagan katulad sg mga kaupod nga mag- 
asawang Tiamson kg iban pa, ang pagsulong 
sg rebolusyon samtang nagapadayon ang 


mapiguson kg mahimuslanon nga sistemang 
mala-kolonyal kg mala-pyudal. Sa baylo, 
mangin inspirasyon pa ini sg mga Pulang 
Hangaway, Partido kag rebolusyonaryong 
masa para padasigon ang pagwasak sa ini nga 
sistema kag konsolidahon ang pulitikal nga 
gahum sg sahing proletaryado! Indi mga 
lideres ang nagahimo sg kasaysayan, kundi 
ang masa kag masa gid lamang ang nagatuga 
sg kasaysayan. Makatarungan ang 
magrebolusyon! 

Mabuhay ang Bag-ong Hangaway sg 
Banwa, Partido kg masa! AP 


Magkonsolida, magpalapad kag dugang nga kaisog sa 
pagbato sa liwat nga pagpaslaw sg Oplan Bayanihan sg AFP 


kag US-Pnoy nga rehimen! 
Leonardo Panaligan Command, NPA Central Negros Guerilla Front 


aani kag madinalag-on nga ginsaulog naton ang ika-45 ka tuig nga Anibersaryo sg 
New People's Army karon nga adlaw Marso 29, 2014 gikan sa liwat nga pagtukod sini sadtong 


Marso 29 1969. 


Sa kada tuig mas labi naton ginapalig-on ang aton pagtib-ong sa mga sandigan nga 


prinsipyo, programa, patakaran, kag linya sandig sa sinsero kag hugot nga pagsunod sa 
Konstitusyon sg aton Partido. Ang Marxismo-Leninismo-Maoismo bilang unibersal nga ubay sa 
ideolohiya nga nagserbi iwag sa aton pagsulong kag pag-uswag sa tanan nga bahin sa sulod sa 
masobra apat ka dekada nga pag-atubang kag pagpangibabaw sa obhetibo kag suhetibong 
kondisyon nga nagkurit sg aton mga kadalag-an. 

Daku nga kadalag-an ang patay-buhi kag pursigido naton nga paghimakas sg maglunsar 
ang aton partido sang ikaduha nga kahublagan panadlong sadtong temprano nga bahin sg 
dekada '90 nga nag-ani man sg aton determinasyon nga mapatuman kag mapadaug ang 
demokratikong rebolusyon sg banwa paagi sa pangmalawigong inaway banwa sa patag sg 
pagtukod sg baseng masa, armadong paghimakas kg agraryong rebolusyon. 

Tuig 2009 liwat nga nagpanawagan ang Partido nga magdungan sa pagmartsa ang bug-os 
nga rebolusyonaryong pwersa sa pagpamuno sg PKP nga i-angat ang aton pagsulong nga 
abuton ang estratehikong pagkapatas gikan sa estratehikong depensiba matapos ang pulo ka 
tuig. Liwat naman kita nag-ani sg mga kongkretong kadalag-an nga nagmarka naman sg 
masanag nga palaabuton nga nag-inspirar sa bug-os nga rebolusyonaryong kahublagan sa 
pagkapatas. 

Sa ika-45 ka tuig nga pagsukat sg aton Bag-ong Hangaway sg Banwa ginapasidunggan 
naton ang aton mga rebolusyonaryong martir nga naghalad sg ila ikasarang, kina-alam kag 
kabuhi nga mabutang sa unahan ang interes sg rebolusyon nga nagserbe inspirasyon kag 
aspirasyon sg aton pagsulong nga malab-ot ang tunay nga kahilwayan kag demokrasya. 

Nagapasalamat man kita sa aton mga kadre kag bug-os nga katapu-an sg Partido upod sa 
aton mga isganan nga mga opisyal, mga katapu-an sg Bag-ong Hangaway sg Banwa, mga yunit 
milisya, mga rebolusyonaryong masa kag abyan nga nag-amot nga maangkon ang ini nga mga 
kadalag-an sa sulod lamang sa isa ka tuig (2013). Sa pihak sg todo larga nga kampanyang militar 
nga Oplan Bayanihan sg US-Pnoy nga rehimen upod sa mersenaryo kag pasistang AFP/PNP kag 
para-militar, komprehensibo kita nga nagbato kag nakapangibabaw. 


Sa sulod sg isa ka tuig mas labi pa nga nakakonsolida ang aton katapu-an sg Partido paagi 
sa mga pagtu-on sg mga kurso sg Partido. Labi man nga nagdaku sg 10% ang mga katapu-an. 
Madamo man sg mga kadre nga napatuhaw gikan sa hanay sg mga intelektwal kag kabataang 
estudyante nga lubos panahon nga nagpasakop sa armadong paghimakas kag iban pa nga 
porma kag linya sg mga hilikuton sg Partido. Halos kusog platun ang nadugang sa kusog sg BHB 
kag madamo man sg kadre militar ang napatuhaw. Nakalunsar man sg masobra 20 ka taktikal 
nga opensiba sa nagkalain-lain nga taktika kag teknika nga nakakumpiska sg malapit 30 ka mga 
armas kag lohistika militar nga sarang mapa-armas sa kusog platun nga narekruta. Nagdaku man 
ang kusog sg yunit milisya nga handa magpartisipar sa igalunsar nga mga taktikal nga opensiba 
sg BHB batok sa AFP, PNP, RPA, Para-militar, goons kag iban pa nga kriminal kag kontra- 
rebolusyon nga elemento. 

Maisog nga gin-atubang sg mga mangunguma sa sakop sg LPC ang pyudal nga 
pagpanghimulos sy mga agalon mayduta paagi sa pagduso sg 2 ka serye sg kontra-pyudal nga 
paghimakas sa porma sg dayalogo batuk kay Vice-Mayor Ernesto Reyes kag Juanita Albino sa 
hambalanon sg pagpataas sg suhulan kag pagpamatok sa liwat nga pagpang-agaw sg duta nga 
pangabuhi-an sg mga mangunguma, tanan sa Guihulngan Oriental Negros sadtong Abril 2013 
kag Agosto 2013. 

Kapin sa 700 ang nakabenepisyo. Malapit 30 mil man ka mga pumuluyo ang namobilisa sa 
ginpatigayon nga mga kontra-pasista nga linya sy paghimakas nga ara man ang ubos-kusog nga 
pagsuporta sg mga abyan, patriotiko kag demokratikong pwersa sa mga rally-protesta batok sa 
militarisasyon nga masami nagabayolar sa tawhanon nga kinamatarung sg mga pumuluyo sa 

kaumhan nga ginakomiter sg pasistang militar. Isa na diri nga panghitabo nga nangin bangungot 
sa AFP ang natabo nga mis-encounter sa Brgy. Pitogo La Libertad, Negros Oriental sa tunga sa 
Bravo Coy sg 11th IB PA kag panatikong Greenan nga gin-organisa kag ginpaarmasan man sg 
pamilyang Sy-Limkaichong nga nag-utas sg kabuhi sg inosenteng sibilyan nga si Randy Garsola 
sg Sitio Tambo, Amontay Binalbagan kag 9 ka AFP kag isa ka CAFGU nga hungod nila ini nga 
ginhimutig sa publiko. Ini natabo sadtong Nobyembre 24, 2013 mga alas-5 sg hapon sa nasambit 
nga lugar. 

Ang pagpangdakop kag pagpapriso paagi sa mga himo-himo nga mga kaso sa malapit 30 
ka inosente nga mangunguma kag sibilyan sa Barangay San Agustin sa Isabela Negros 
Occidental kag Barangay Tacpao kag Linantuyan sa Negros Oriental. Ini sila ginpasibangdan sg 
pasistang militar nga mga katapu sa New People's Army kag tubtob subong iban sa ila ara pa sa 
prisohan. Sa kamatuoran, ang ila ginalunsar nga peace and development paagi sa ila CMO 
battalion subong sa binukid sa Central Negros labi nga naghatag sg perwesyo sa pumuluyo 
bangud mas labi nga nagduging ang illegal drugs, illegal gambling, kinawatay, pinatyanay, hold- 
up kag iban pang kriminalidad bangud sila man lang mismo nga ara sa otoridad kag local 
executives ang nagapamuno sg sini nga mga illegal nga aktibidad. 

Sa Guihulngan lang mismo nga ara ang presensya sa CMO battalion, mas ang AFP man 
ang nagapundar sg mga bulangan upod kay Mayor Guido Reyes sg Guihulngan isa na diri ang 
bulangan sa Barangay Humay-humay kag iban pa nga mga baryo. Ang AFP man ang 
nagaorganisa sa mga mahuyang nga mga elemento sa pagpangawat sg manok nga inugbulang 
upod na ang pagpanghold-up sa Barangay Buenavista sa mga benepisyaryo sg 4Ps. Ang katapu- 
an sg Bravo Coy sg 11th IB PA sa Barangay Buenavista, Guihulngan isa sa mga nagabakal sg 
dalagku nga bolto sg shabu paagi kay Sgt. Tacu nga isa ka regular military driver sg 11th IB PA 
nga amo nagabakalinagakuha sa isa ka suplayer sg shabu gikan sa San Carlos Negros 
Occidental. Bisan ang pagpatay kay City Counselor Cyrus Fat sg Guihulngan nagpabilin nga wala 
sg kasolbaran bangud ara mismo sa AFP ang may kahimu-an sini. Sa paghatag lead sa 
imbistigasyon tawgon lang sg LPC nga sila Bravo and Juliet ang may kahimu-an sini nga 
pagpatay. Sa amo sini nga kahimtangan wala na sg solo nga saligan ang pumuluyo sa Central 
Negros kundi sa NPA na gid lang. 

Ang baseng masa labi nga naglig-on, nakonsolida, nagdalom kag naglapad. Masobra 2000 
ang nadugang sa mga katapu-an sa rebolusyonaryong organisasyong masa gikan sa dugang nga 
masobra 30 ka baryos. Naglab-ot sa 15% ang paglapad kag pagdaku sg baseng masa. Ang ini 
nga mga kadalag-an nagapakita lang sa pagkapaslaw sa Oplan Bayanihan sg AFP kag US-PNoy 
nga rehimen sa Central Negros. 

Ang malaparan nga diskontento sa pumuluyo sa sistemang mala-pyudal kag mala-kolonyal 
sa sakop sa larangan gerilya nagapakita sg masanag nga basehan sa paglab-ot sa estratehikong 
pagkapatas padulong sa halintang sg Sosyalismo. 

Ginapanawagan sa bug-os nga rebolusyonaryong hanay nga magkonsolida, magpalapad 
kag dugang kaisog sa pagbato sa liwat nga pagpaslaw sa Oplan Bayanihan! 


MABUHAY ANG PKP! 
MABUHAY ANG MASA! 


MABUHAY ANG BHB! 


MABUHAY ANG INAWAY BANWA! 


MABUHAY ANG IKA-45 NGA ANIBERSARYO SA NEW PEOPLE'S ARMY! AP 


NDF NAGAPANGINBULAHAN SA 45 KA TUIG $G NPA, 
NAGAHANGKAT SA GOBYERNO SA PAGPADAYON $G 


PEACETALKS 
Frank Fernadez, NDF-Negros island 


Mi aor nga nagapanginbulahan ang 
National Democratic Front (NDF) - Negros sa 
mga Hangaway kg Opisyal sg New People's 
Army (NPA) sa ila ika-45 ka tuig nga 
Anibersaryo! 

Humalin sg makasaysayan nga natukod 
ang NPA sadtong Marso 29, 1969, 45 na ka 
tuig ang nagligad, nakaangkon ini sg mga indi 
matupungan nga kadalag-an kag kusog nga 
sarang makapatay-0g sa pundasyon sg 
reaksyonaryong estado sg imperyalismong 
Estados Unidos, pyudalismo kg burukrata 
kapitalismo. Nakaangkon ang pumuluyo sg 
mabakod nga instrumento paagi sa paglunsar 
sg armadong paghimakas nga tukuron ang 
demokratikong gobyerno sa kaumhan gikan sa 
kaumhan padulong sa kasyudaran. Haligi ini 
sg estado sg pumuluyo para depensahan ang 
interes sg pumuluyong Pilipino. 

Ang NPA nga ginabug-os sg mga 
pinakamaayo nga mga anak sg mangunguma, 
mamumgon, petiburgsesya, pungsodnon nga 
burgesya kg bisan sg mga agalon mayduta kg 
dalagkung komprador burgesya nga 

nagsikway sg ila sahi. Ini ang tigpangapin sg 
mangunguma sa ila kinamatarung sa duta 
batuk sa nanari-sari nga programa kg polisiya 
sg reaksyonaryong estado katulad sg Negros 
First Agenda sg agalon mayduta nga 
gobernador Maranon. Nga paagi sini nga 
programa, nagakahublasan ang gobyerno 
bilang manug-agaw duta sg mangunguma kg 
ido-ido gid sg mga agalon mayduta kg 
kapitalistang inbestor sa tubo, pinya, oil palm, 
rubber tree kg pastuhan. 

Ang konsabohay sg Department of 
Agrarian Reform (DAR), Provincial 
Government kg Regional Public Safety 
Manuever Batallion (RPSMB) agud piguson 
ang mga mangunguma sa Had. llimnan, 
Murcia, nagapakita lamang sg kainutil kg 
kapintas sg estado sa interes kg demanda sg 
mangunguma sa pag-angkon sg duta nga 
pangabuhian. Ang pagpabaya sg gobyerno, 
AFP, PNP sa reklamo sg pumuluyo sa Brgy. 
Camansi, Kabankalan City batuk sa 
pagpanghalit ni Pablito kg John Paul Sola, 
nagapamatuod lamang sa pagkatuta sini nga 
mga institusyon sa kapritso kag kadaluk sg 
mga despotikong agalon mayduta. 


15 Abril 2014 


Gani, wala na sg iban pa nga alternatiba 
ang masang mangunguma nga ginagutom 
kundi ang magkadto sa kadalanan kg ang iban 
mag-uyat sg armas agud isinggitan ang 
hustisya sosyal. “Bugas-bugas, indi armas!” Ini 
ang singgitan sg pumuluyo nga ginagutom. 

Hangkat ini nga sitwasyon sg 
mangunguma dira sa institusyon sg simbahan, 
ilabe na sa kaparian sg Katolikong Simbahan. 
Hatagan ninyo sg kabuhi ang panawagan ni 
Pope Francis nga dapat magpangabuhi kamo 
upod sa masang anakbalhas, pamatukan kg 
isikway ang mga kagarukan sa inyo hanay kg 
sa hanay sg gobyerno. Panahon na nga inyo 
liwat balikan ang  sadto progresibong 
panindugan sg Simbahan nga nagatib-ong sa 
interes sg masang pumuluyo,ilabe na sg 
mangunguma kg mamumugon. 8“ Mangabuhi 
kamo upod sa masa, “maghigko sg inyo mga 
kamot” kag indi sa sulod sg inyo 
komportableng kombento. 

Ginakondenar sg NDF-Negros ang illegal 
nga pag-aresto sa mga Kaupod Wilma kg 
Benito Tiamson nga mga holders sg JASIG kg 
lima (5) sini ka kaupdanan. Ginapakita lamang 
sg pasistang estado ang pagkatuso kag indi 
sinsero sa peacetalks. Kun nakaya sg Aquino 
nga rehimen nga isurveillance kg dakpon ang 
mga lider sg rebolusyonaryong hublag, ngaa 
indi sini kaya dakpon ang berdugo nga si 
Jovito Palparan kg diri sa Negros ang 
murderer nga si Ayalin? 

Agud ipakita sg US-Aquino nga Rehimen 
2 ang sinseridad sa pag-angkon sg kalinong, 
katulad sg ginapadayaw sini sa peacetalks sa 
MILF, dapat sini nga iresume ang peacetalks 
sa tunga sg GPh kg NDFP kag tumanon ang 
mga ginapirmahan nga mga dokumento kg 

kasugtanan katulad sg CARHRIHL kag JASIG. 
Indi ini. magpanalaw sa tunga sg 
nagabalingaso nga singgitan sg pumuluyo nga 
angkunon ang matuod nga kalinong kg 
demokrasya. 

Isa ka insulto sa masa nga nagahimakas 
kag sa rebolusyonaryong hublag ang 
propaganda sg reaksyonaryong estado nga 
bangud nadakpan ang mga Kaupod nga Wilma 
kg Benito Tiamson, mawatak-watak na ang 
NPA. Base, nalipat kamo nga ang NPA 
nagsugod sa gamay kg mahuyang, nga 
bangud sg husto nga pag-uyat sg linyang 
masa, nagbaskog kg nagdaku ini. Ina indi 
lamang bangud sg pipila ka lideres o tawo, 
kundi, bangud sg desaysibo nga papel sg 
masa sa pagbag-o sg kahimtangan. Bisan pila 
pa man ka lideres ang madakpan, samtang 
nagapadayon ang obhetibong kahimtangan sa 
pagrebolusyon sg masa, indi malutos ang 
rebolusyonaryong kahublagan, indi mawasak 
ang NPA. 

Ipursige ang pagsulong sg inaway banwa 
tubob sa kadalag-an! Magsuporta kg mag- 
upod sa armadong paghimakas nga panguna 
ginalunsar sg NPA!AP 

Mga Tulungdan Sa Pag-Away 


(Ginkuha gikan sa Mensahe sg Komite Sentral sg Partido Komunista sg Pilipinas sa ika-45 
nga Anibersaryo sg Bag-ong Hangaway sg Banwa, Marso 29,2014) 


Ti naton sa malip-ot nga paagi ang mga tulungdan sa pag-away nga dapat ipatuman 


sang Partido Komunista sang Pilipinas, sang Bag-ong Hangaway sang Banwa, sang mga 
organisasyong masa, sang mga organo sang gahum pangpulitikakag sang. malapad nga masa 


sang pumuluyo. 


1. Isahon ang pumuluyong Pilipino 
sa pangkabilugan nga linya sang 
demokratikong rebolusyon sang 
banwa batuk sa imperyalismong 
US kag sa mga lokal nga 
nagaharing sahi. 


Sa pagpamuno sang sahing mamumugon 
kag Partido sini, dapat 'mag-isa ang 
pumuluyong Pilipino sa pangkabilugan nga 
linya sang bag-o nga demokratikong 
rebolusyon batuk sa imperyalismong US kag 
lokal nga nagaharing sahi sang daku nga 
kumprador kag agalon nga mayduta. Dapat 
sila nga pukawon, organisahon kag pahulagon 
para atubangon ang tanan nga mayor nga 
gilayon kag pangmalawigan nga halambalanon 
kag maglunsar sang tanan nga porma sang 
rebolusyonaryo nga paghimakas para malab-ot 
ang lubos nga pungsodnon nga kahilwayan 
kag demokrasya. 


2. Magpursiger nga patalsikon ang 


ginadiriher. sang US nga 
rehimeng Aquino kag silutan ini 
sa mga krimen batuk sa 

pumuluyo kag pabaskugon ang 
rebolusyonaryong hublag! 


Dapat magpusiger ang demokratikong 
kahublagang masa nga patalsikon ang 
rehimeng US-Aquino. Kadungan sini, dapat 
paigtingon sang BHB ang mga taktikal nga 
opensiba para ipakita amg suporta sa 
pumuluyo kag mga pwersa nga patriyotiko nga 
nagatindog sa dungganon nga pagtinguha nga 
patalsikon ang rehimen. Dapat pursigido nga 
tinguhaan sang pumuluyo nga patalsikon ang 
rehimen sa relatibo malip-ot nga panahon sang 
duha ka tuig kag punggan ang pagpabilin sini 
sa poder paagi sa eleksyon. Dapat dugang 
nga magpabaskog ang kahublagang masa 
para sa pagaatubangon pa nga paghimakas 
batuk sa nagaharing sistema. Nakapabaskog 
ang rebolusyonaryong kahublagang masa sa 
paghimakas para patalsikon si Aquino paagi sa 
pagganyat sa abanse nga seksyon sang mga 
aktibista nga magpatapo sa Partido kag 
magserbisyo sa Bagong Hangaway sang 
Banwa o mag-abaga sang iban pa nga 
hilikuton nga rebolusyonaryo. 

3. Malig-on nga uyatan ang 
estratehikong linya sang 
malawigan nga inaway banwa, 
nga palibutan ang kasyudaran 
halin sa kaumhan. 


Ang armadong paghimakas ang 
pangunahon nga porma sang 
rebolusyonaryong paghimakas para ibagsak 
ang nagahari nga sistema sang daku nga 
kumprador kag agalon nga mayduta nga 
sunud-sunuran sa imperyalismong US. Dapat 
padayon naton nga uyatan ang estratehiko nga 
linya sang malawigan nga inaway banwa. 
Nagasanto ini sa kinaiya kag pirme nga krisis 
sang nagaharing sistema sang mga kumprador 
kag sasendero. Nahimo sang Bag-ong 
Hangaway sang Banwa kag iban pa nga 
rebolusyonaryo nga pwersa nga magpreserba 
sang kaugalingon, huluhalintang nga pagdaku 
kag magsulong sa pihak sang dalagku nga 
panghangkat. 


4. Ipatuman ang subong nga 
estratehikong plano sang 
pagsulong halin estratehikong 
depensiba pakadto sa 
estratehikong pagkapatas! 


Dapat magpadayon kita sa dalan sang 
pagtigayon sa estratehikong plano sang 
pagsulong halin sa estratehikong depensiba 
pakadto sa estratehiko nga pagkapatas. Para 
mapatuman ang plano, ara ang Partido sa 
bilog nga pungsod nga madalom nga nakaugat 
sa masang anakbalhas kag natilawan sa 
inaway, maisog kag hanas nga mga Pulang 
kumander kag hangaway. Dapat padayon nga 

sang Banwa ang inisyatiba batuk sa armadong 
pwersa sang kaaway. Dapat siguruhon sang 
Partido nga ang mga abanse nga prente, 
subrehiyon o rehiyon makabulig sa 
pagpalapad © pagsulong sang mga 
rebolusyonaryo nga pwersa sa ibang prente, 
subrehiyon o rehiyon. 


5. Labi nga pauswagon ang inaway 
gerilya kag paigtingon ang mga 
taktikal nga opensiba. 


Dapat padayon nga isulong kag 
pauswagon ang maigting kag lapnagon nga 
inaway gerilya sa basehan sang nagapalapad 
kag nagapadalom nga baseng masa. Dapat 
padayon naton nga batuan ang konserbatismo, 
agawon kag uyatan ang inisyatiba paagi sa 
pagmentinar sang moda nga opensibo. Dapat 
hingalitan sang BHB kag tanan nga 
rebolusyonaryong pwersa ang tanan nga 
kahigayunan nga paslawon ang kaaway. 
Pabaludbalod naton nga ginapalapad kag 
ginakonsolida ang aton nga kusog. 

Dapat makalunsar ang mga kumand sang 
BHB kag milisya sang banwa sang mga kusog- 

tim tubtob kusog-kumpanya nga taktikal nga 
opensiba nga nagatuyo nga agawon ang mga 
armas kag kagamitan militar sang kaaway. 
Kadungan sini, dapat kita maglunsar sang 
pila ka mga operasyon nga kumando nga 
magserbi nga matingkad nga pagpakita sang 
aton nga pagbaskog. Makadeploy kita sang 
nagapadaku nga mga yunit gerilya sa 
pagagaw naton sang mas madamo nga armas 
halin sa kaaway. Ang posibilidad sang regular 
nga inaway nga mahulag nakasandig sa 
kadalag-an naton sa pagpakigaway gerilya. 


6. Isulong ang reporma sa duta 
bilang pangunahon nga kaundan 
sang demokratikong rebolusyon! 


Dapat naton nga 


ipatuman ang “ 
nagakaigo kag u 
kinahanglanon nga | 
programa para sa 


reporma sa duta sa 
nagkalainlain nga lugar. 
Ang pinakakatuyuan 
amo nga ipatuman ang 
rebolusyong agraryo 
bilang pangunahon nga = 
kaundan sang demokratikong 


rebolusyon. 
Dapat naton bungkagon ang malapad nga 
kadutaan, ang mga nagapangagaw nga mga 
plantasyon kag mga pastuhan para mas 
malapad ang duta para sa reporma sa duta. 
Dapat naton waskon ang mga empresa sa 
pagtroso kag plantasyon kag operasyon nga 


pagmina nga pang-eksportbangud 
kabangdanan ini sang pagtiphag sang duta, 
mga pagbaha kag paghilo sang mga sapa. 

Ginaguba sini. ang agrikultura, 
pagpangisda kag iban pa nga porma sang 
pangabuhian sang pumuluyo. 


7. Palaparon kag palig-unon ang 
baseng masa kag padamuon ang 
mga prenteng gerilya! 


Dapat naton nga palaparon kag palig- 
unon ang baseng masa. Dapat naton nga 
padamuon ang prenteng gerilya sang 
pabaludbalod o sa pagtukod sang mga tim 
para maghanda sang mga prenteng gerilya. 

Dapat naton nga tukuron ang mga 
organisasyong masa sang mga mamumugon, 
mangunguma, kababainhan, pamatan-on, bata 
kag mga aktibista pangkultura. Dapat tukuron 

www ang mga lokal nga organo 
sang gahum pangpulitika 
# halin sa lebel baryo pataas. 
Dapat man naton nga 
tukuron ang mga milisya 
sang banwa bilang mga pulis 
sa baryo kag ang mga yunit 
sa kaugalingon nga depensa 
sang mga organisasyong 
masa. Ang mga komite nga 
rebolusyonaryo sa baryo o 
inter-baryo dapat mag-abaga sang nagadaku 
nga mga hilikuton pang-estado sa balayon 
sang pagsulong sang pagpakigaway gerilya 
batuk sa kaaway. 

Ang mga yunit sang hangaway sang 
banwa mahimo nga maglunsar sang mas 
madamo nga mga taktikal nga opensiba kon 
tigayunon sang lokal nga sanga sang Partido, 
sang mga organo sang gahum pangpulitika 
kag sang mga organisasyong masa ang mga 

hilikuton nga indi pangkombat. Patud ang 
pagluntad sang dual nga gahum pangpulitika 
kag sang pulu-pulo nga tereyn sang inaway, 
ang pumuluyo kag mga rebolusyonaryong 
pwersa sa mga baseng gerilya dapat 
magpakasampaton sa pagkumbina sang ligal 
kag iligal nga mga porma sang paghimakas 
para pangapinan ang mga organisasyon masa 
kag ang mga organo sang gahum pangpulitika, 
ang mga pagsulong sa ekonomya pati na ang 
mga  kadalagan sa 5 pangkatilingban, 
pangkultura kag iban pa nga patag. 


8. Maghanda sa labi pa nga 
pagpasilabot kag agresyon sang 
US. 


sang mga negosyo kag magpanag-iya sang 
duta, hatagan-kahilwayan ang military sang US 
nga liwat tukuron ang mga dumuluong nga 
base military sini nga suportado sang pondo 
sang AFP kag magpakat sang mga tropa kag 
pasilidad sini sa sulod sang pungsod liw-as sa 
pungsodnon nga soberanya kag integridad 
pangteritoryo. 


9. Kuhaon suporta 
internasyunal para sa 
rebolusyong Pilipino paagi sa 
mga Pilipino sa gwa sang 
pungsod. 


ang 


Dapat makig-isa kag aktibo nga 
magsuporta kita sa mga kasimanwa naton nga 


Dapat naton nga 
kundenahon kag 
batuan ang nagaigting 
nga pagpasilabot 
militar sang US. Dapat 
naton ihanda ang 
pumuluyo kag ang 
aton nga mga pwersa 
batuk sa posibilidad 
sang isa ka gera nga | 
agresyon sang US sa 
pagsulong sang j f 
inaway banwa. Dapat naton nga sakdagon ang 
isa ka pungsodnon nga nagahiliugyon nga 
prente batuk sa imperyalismo kag paigtingon 
ang aton nga paghimakas batuk sa mga papet 
kag traidor nga determinado nga ibaligya ang 
pungsodnon nga patrimonya, kag hatagan- 
kahilwayan ang mga dumuluong nga 
kapitalista nga wala-sablag nga magpadalagan 

napwersa sang 
kaimulon nga bayaan 
ang pungsod kag ila 
nga mga pamilya para 
magtrabaho sa iban 
nga pungsod. Dapat 
naton sila nga buligan 
nga ipakigbato ang 
| kinamatarung nila sa 
iban nga pungsod 
bangud nagaantus sila 
d sa pagpanghimulos, 
diskriminasyon kag pagpamigos. Ginabugos 
nila ang 10 porsyento sang populasyon sang 
Pilipinas kag ara sa masobra 100 ka pungsod. 

Dapat naton sila nga pukawon, 
organisahon kag pahulagon sa iban nga 
pungsod kag ang ila nga mga pamilya sa 
Pilipinas para magpartisipar sa rebolusyonaryo 
nga kahublagan masa. 

10. Mag-amot sa paghimakas sang proletaryado kag pumuluyo batuk sa 
imperyalismo, para sa demokrasya kag liwat nga pagpagsik sang sosyalista nga 
paghimakas! 


Ang Partido Komunista sang Pilipinas (PKP), ang Bag-ong Hangaway sang Banwa (BHB), 
ang National Democratic Front of the Philippines (NDFP) kag nagkalain-lain nga mga 
organisasyon masa dapat mag-amot sang masarangan nila para sa liwat nga pagpapagsik kag 
labi nga pagpabaskog sang anti-imperyalista kag demokratiko nga hublag kag ang hublag 
komunista sa bilog nga kalibutan. Dapat nila nga ipabilin kag labi nga pauswagon ang napundar 
nila nga mga relasyon sang paghiliusa. Ang Partido kag proletaryo nga Pilipino may espesyal nga 
katungdanan nga sakdagon kag pauswagon ang proletaryo nga intermasyunalismo katuwang 
sang internasynal nga kahublagan komunista. AP 


FEATURE 


PEKE NGA REPORMANG AGRARYO SANG ESTADO 
NAGAPASINGKISANG PAGHIMAKAS SA DUTA SA BANWA 
SANG MURCIA 


Gasan sang mga mamumugon sa kampo ang walo (8 )ka asyenda sa Banwa 


sang Murcia nga nagalapad sa kapin 340.5 ektaryas nga kadutaan. Gutom kag dismayado na 
ang mga farmer-beneficiaries sa pagkahinay sang proseso kag pagpanginto nga ginahimo sang 
Department of Agrarian Reform (DAR) sa ila. Ining mga farmer beneficiaries kalabanan sang 
1990's pa nagpasa sang Petition for CARP coverage sa DAR para masakop sa Comprehensive 
Agrarian Reform Program (CARP) ang mga asyenda nga malawig na nila ginapalamugnan. Wala 
labot sa mga nagposisyon sa duta madamo pa nga mga farmer-beneficiaries sa mga asyenda 


ang nagaprotesta kag nagareklamo sa DAR. 


MURCIA, DAGWAY SG MALAPYUDAL NGA 
EKONOMIYA SG PUNGSOD. Ang Banwa 
sang Murcia, 3rd class kag agrarian 
municipality nga may 48,455 ektarya nga 
kalaparon kag may kinse (15) ka sakop nga 
barangays. Diri nahamtang ang malagpad nga 
monopolyo sa kadutaan sang dalagku nga 

mga agalon mayduta pareho nanday Alfredo 
Montelibano, anay gobernador sang 
Probinsiya sang Negros Occidental, pamilya 
Rojas, Coscolluela, Villanueva, Arguilles, 
Regalado, Javellana, Velez kag iban pa. Diri 
man makita ang madamu nga mga 
mamumugon sa kampo / asyenda nga 
nagasuprer sa tuman ka nubo nga sweldo 
(may tag-P40.00/ adlaw pa), kulang sa 
benepisyo, madamu nga “child labor” kag 
kawad-on sg duta nga pangabuhian. 

Ini ang kongkreto nga dagway sg, “Kapait 
sa katam-is sg 
kalamay”. 

Sang gin- 
implementar ang 
RA 6657 sang 
June 10, 1988 
ukon 
Comprehensive 
Agrarian Reform 
Program 
(CARP), ang 
programa sang 
Repormang 
Agraryo sa 
panahon ni Presidente sanan Aquino, halos 
kalabanan sang mga asyenda sa Banwa sang 
Murcia napaidalum diri. Apang 25 na ka tuig 
kag kapila na gin-extend ang programa, 
madamo pa ang wala napanagtag nga mga 
kadutaan sa mga asyenda diri nga banwa. 
Nagkalapudpod na ang tsinelas sang mga 
mamumugon pabalik-balik sa DAR apang 
promisa lang gihapon gikan sa Municipal 
Agrarian Reform (Officer (MARO) ang ila 
nakuha. 

Nahamtang sa Brgy. Minoyan, Murcia 
ang Headquarters sg 303rd Brigade Phil. 
Army. Proteksyon ini sa interes sg mga 
burukrata kapitalista, agalon mayduta kg 
komprador burgesya nga nakasentro sa 
Bacolod City, ang sentrong Syudad sg Negros 
Occidental nga 16.5 kilometros o 30-45 
minutos halin sa Murcia. 


ANG PAGKABUN-AG SG PAGHIMAKAS SG 
MANGUNGUMA KAG ANG PAGSULONG 
SG ARMADONG PAGHIMAKAS. Sang tuig 


1970 hasta 
1990s nag- 
usbong ang 
paghimakas sang 

mga 
mamumugon sa 
kampo tungod 
sang indi 
tawhanon nga 


kahimtangan nila 
sa mga asyenda. 
Halos tanan nga 

mga 
mamumugon sa 
asyenda naorganisa sa idalum sang National 
Federation of Bs Sugarworkers. (NFSW). 
Ginsulong sg mamumugon sa kampo ang ila 
paghimakas para maangkon ang mataas nga 
sweldo kg benepisyo lakip na ang mga 
farmlots. 

Daku man ang nabulig sa pag-organisa 
diri sang mga madre sang Rural Missionaries 
of the Philippines (RMP) nga amo ang 
nagtudlo sang dignidad sang tawo kag 
naghatag sang kaisog sa mga mamumugon sa 
kampo nga ipakig-away ang ila kinamatarung 

batuk sa pagpanghimulos kag pagpamapigos 
sang mga Hacienderos. 

Ang ila kahimtangan nangin matambok 
nga duta para sa pagsampa sang kadam-an 
nga masa sa armadong rebolusyon nga 
ginapamunuan sang Partido Komunista sang 
Piliipinas.. Sang tuig 1980s hasta 1990s. 
Madamo sang naghikot bilang lubos panahon 
nga mga organisador, kag nagsampa sa New 
People's Army. Nangin tuburan ini sang 
madamo nga mga kadre nga nagpamuno sa 
lain-lain nga patag sang hilikuton sang 
armadong rebolusyon sa Isla sang Negros. 

Sang ginmilitarisa ang kaumhan sadtong 
1990s, masobra isa ka gatos (100) ang nangin 
martir nga naghalad sang ila dugo para sa 
pag-alagad sa malapad nga pumuluyo. Diri 
man naggikan ang bag-o lang nangin martir 
sang NPA nga si ka “Boboy”, ikalima nga 
martir sang pamilya Laurente. Daw pareho 
man sang uhong nga nag-usbong ang 
madamo nga detatsment sa mga Brgys. 

Bunga sg sayop nga inya sadto sg 
Partido,  temporaryo 7 nagtahaw ang 
rebolusyonaryong paghimakas sa Murcia. 
Sang tuig 2000 pila ka nagpakuno-kuno nga 
mga organisasyon ang nagpromisa nga 
buligan sila pareho sang Task Force Mapalad 
(TFM), Partido ng Manggagawa (PM) kag 
Democratic Alliance of Labor Organization 
(DALO). Apang daku na nga kwarta ang 
nakuha sa mga farmer beneficiaries sang ini 
nga mga organisasyon wala sa gihapon nila 
makuha ang ila Certificate of Land Ownership 
Award (CLOA). 

Sang nabalikan sa pag-organisa sang 
NFSW ang Murcia sang tuig 2010 diri kag 
nabukaran ang madamo nga anomaliya sang 


Ang Paghimakas 


DAR Murcia. Madamo nga mga pagtuon bahin 
sa ila kahimtangan ang gintudlo sa ila kag 
ginpahangup sila sang proseso sa 
pagpatigayon sang CARP. Diri nila nahangpan 
ang mga pagpanginto sa ila sang mga 
opisyales sang DAR. Nagpasalamat ang 
masa nga nagbalik ang ila matuod nga 
organisasyon nga sinsero sa pag alagad sa ila. 

Sa serye sang picket kag mga dayalogo 
nga ginhiwat sg mga mamumugon sa kampo, 
nabuko ang mga pagpanglanse sang DAR sa 
mga farmer beneficiaries: 

1. Padayon ginapaaryenduhan sg mga 
opisyal sg DAR ang duta dira sa mga agalon 
mayduta, bisan pa may mga CLOA na ang 
duta, foreclose na sang bangko kag may 
Application of Purchase for Farmers 
Undertaking (APFU) na. Nagserbe nga mga 
broker sa duta ang mga opisyal sg DAR 
Murcia, 

2. Bisan may CLOA na ang duta, wala 
gihapon gina-install ang mga benepisyaryo sa 
duta nga gin-aplayan sg farmer-beneficiaries: 

3. Sang 1990s pa, ang iban may APFU) 
na. Gintago lamang ini sg DAR kg naapwersa 
lamang sila nga ipagwa bangud sg pagpamilit 
na sg mga farmer beneficiaries sa panhon sg 
ila pikte sa DAR. Ang APFU amo ang 
katapusan nga proseso sa Provincial DAR 
agud mapasa na sa National kag ebalwahon 
ang ila duta sang Land Bank of the Phils. kag 
mahatag na ang CLOA: 

4. Ginpangpahat-pahat hatag ang CLOA 
sa farmer beneficiaries kag ang daku nga 
porsyon sang kadutaan ginpabilin sa agalon 
kag ginapa aryenduhan: kag 

5. Ang pinakadaku nga anomalya amo 
ang natabo sang 2010 nga pagbakal sang 

|) duta nga ila gin-aplayan sa CARP. Nakita nila 


$=] asyenda 
“ beneficiaries gindeployan sang militar kag pulis 


Occidental sang 164 ektarya nga duta sa Had. 
Ilimnan kag Had. Arlocs nga ginpatindugan 


sang NEGROS FIRST RANCH nga 
napaidalum na sa CARP. Ginpangbulldoze 
ang talamnan kag kabalayan sang mga 
pumuluyo kag ginbutangan sang detatsment 
ang lugar. 


LIWAT NGA PAGDABA-DABA SG 
REBOLUSYONARYONG PAGHIMAKAS SG 
MAMUMUGON SA KAMPO. Pareho sang 
1980s kag 1990s daw kalayo nga naglapad 
liwat ang organisasyon sang NFSW sa mga 
asyenda, nga sinsero sa pagbulig sa mga 
mamumugon sa kampo nga maangkon nila 
ang kadutaan nga ila pangabuhian. Sa 
gihapon kaupod sa NFSW ginduso man ang 
paghimakas sa matarung nga suhol kag 
benepisyo kag pagpamatuk sa 
kontraktwalisasyon ukon sistemang pakyaw sa 
mga asyenda nga labi nga nagapanghimulos 
sa mga mamumugon. 

Bangud sa tuman na nga gutom kag 
kaimolon kag malawig na nga paghulat nga 
ihatag sang gobyerno ang ila. CLOA 
ginkultibar sg mga mamumugon sa kampo ang 

ang kakinahanglanon nga mag-organisa kag 
maghugpong liwat para ipakig-away sa 
gobyerno kag agalon may duta ang ila mga 
kinamatarung sa duta kag husto nga sweldo 
kag benepisyo. 

Pareho sang 1990's ang solusyon sang 
gobyerno amo ang pagmilitarisa, pagpamahog 
kag pagharass sa mga pumuluyo. Ang mga 
nga  ginkultibar sg farmer- 


para isuprer ang pumuluyo. la man 
ginpaandaman ang masa nga indi na 
magpatapu sa NFSW. Apang ang masa 
nagapanindugan nga kon wala sa NFSW wala 
nila nahangpan ang ila kinamatarung kag wala 
sila nakaangkon sang duta. 

Ini nagapakita lamang nga ang armado 
nga paghimakas amo ang solo nga solusyon 
sa pagkahilway sang mamumugon sa kampo 
sa gapos sang pagka-ulipon sang pyudal nga 


agalon 'mayduta-dalagku nga komprador 
burgesya, burukrata kapitalista kg 
imperyalismo. 


Bisan pa sa pagpakuno-kuno sg 
gobyerno nga nagaulikid siya sa masang 
mangunguma paagi sa sining peke nga 
repormang agraryo indi matago sang gobyerno 
ang pagkabangkarote kg pasistang dagway 
sining mala-kolonyal kag mala-pyudal nga 
sistema sang Pilipinas. Tuyo lamang sini nga 
paugdawon ang Bs nagabalingaso nga 
balatyagon sg mga mamumugon sa kampo, 
mangunguma kag mamumugon. 

Napat-ud sg mga nagahimakas nga 
mangunguma nga paagi lamang sa kadalag-an 
sang armadong rebolusyon, sg pungsodnon 
demokratikong rebolusyon, sa pagpamuno 

sang proletaryado paagi sa Partido Komunista sang Pilipinas kaupod sa sahing ginapigos kag 
ginahimuslan, maangkon ang matuod ngareporma sa duta kag ang pungsodnon nga 
industriyalisasyon nga amo ang magahilway sa mga mamumugon sa kampo sa ginatos ka tuig 
nga pyudal nga pagka-ulipon.AP 


KAWAD-ON SG PANGABUHIAN SG MANGUNGUMA IDALUM 
SANG NEGROS FIRST RANCH NI MARANON, JR., NAGAPUKAW 
SG ARMADONG PAGHIMAKAS 


66 
M pa ang mga baka kag karnero, may kalan-on kag may puluy-an. Kami nga mga 


mangunguma wala na sg pangabuhian, wala pa sg puluy-an!” Amo ini ang singgitan sg mga 
mangunguma sa Banwa sg Murcia nga biktima sg kontra-pumuluyo, maki-kapitalista nga 
programa sg “Negros First Agenda” sg gobernador - agalon mayduta nga si Alfredo Maranon,Jr., 
nga ginatawag sg mga mangunguma nga “Lobo nga nagasuksok sg bayu sg karnero.” 

Sa subong, madamu sg mangunguma ang nawad-an kg mawad-an pa sg duta nga 
pangabuhian kg puluy-an bangud sg Negros First Ranch nga Programa sg probinsya nga 
nagatuyo sa pagpatindog sg Breeding kg Dairy Farm sa probinsya. Wala na sg padulungan ang 
mangunguma kungdi ang mag-organisa sg ila kaugalingon kag magkadto sa kadalanan para 
ibuyagyag kag pamatukan ang pagkunsabuhay sg agricultural nga kapitalista, Department of 
Agrarian Reform (DAR) kg probinsyal nga gobyerno kag ipakig-away ang ila kinamatarung sa 
duta. 


ANG GINAATUBANG NGA 
PROBLEMA SG MGA 
MANGUNGUMA. Likom sa 
ihibalo sg farmer-beneficiaries, 
ginbakal sg Probinsyal nga 
Gobyerno sg Negros Occidental, “ 
sa idalum ni Alfredo Maranon, Jr., 
sadtong Disyembre 29, 2010 
ang 164 ektarya (101 ektarya 
kay Alfonso, 8 ektarya kay 
Gloria kag 55 ektarya kay 
George) nga duta nga 
ginapanag-iyahan 
sang pamilya 


Arguilles sa Hda. Ilimnan kag Hda. Arlocs 
sa Barangay Santa Rosa, Murcia, Negros 
Occidental nga napaidalum na sa 

Comprehensive Agrarian Reform 
Program (CARP) sang Department of 
Agrarian Reform(DAR) sa bili nga 
P24,321,625. 
Ang duta orihinal nga 
ginapanag-iyahan ni Fernando 
Arguilles. kag sang  ulihi 

à gintunga-tunga niya sa iya 

tatlo (3) ka kabataan nga 

s@sanday Alfonso 

Arguilles, Sr - 

155 hectares, Gloria. Arguilles - 105 
Sa idalum sang CARP gin-applyan sang 
duha (2) ka grupo sang Farmer Beneficiaries 
(FBs) ang duha ka ka Hda. Ilimnan kg 
Hda. Arlocs sa | NG 
Brgy. Sta. Rosa, 
Murcia. Sg 1993, 
nagpasa sg g sia 
Petition for CARP EN Ng 
Coverage sa DAR 
ang 42 ka 
beneficiaries sang 
Hacienda Ilimnan 
para sa 155 
ektarya nga duta 
ni Alfonso kag ang 
24 ka benepisyaryo sang Hda. Arlocs sa duta 
ni George nga 55 ekt sang tuig 2000 kag sang 
tuig 2004 sa duta ni Gloria Arguilles. 

Malapit sa 17 ka tuig ang paghulat sg 42 
ka farmer-beneficiaries sg Hda. Ilimnan para 
mahatagan sila sg Certificate of Land 
Ownership Award (CLOA) sa idalum sg CARP 
sa 155 ektarya nga duta, matapos matuman kg 
masumiter ang tanan nga rekisito para ma- 
qualify sa programa. 

Padayon sila nga nangin mamumugon sa 
kampo sang lain-lain nga arendador sang duta 
ni Alfonso kag nagatalauma sang ila 
magagmay nga farmlots para isapin-sapin sa 
ila pagkaon samtang nagahulat sang CLOA. 

Nakibot na lamang sila sang nagkadto si 
Engr. lgmedio Tabianan, ang Provincial 
Agriculturist sadtong November 2010, kag 
ginhambalan ang mga pumuluyo nga untaton 
na ang ila pagtalauma sa amo nga duta tungod 
nabakal na sang probinsiya ang duta gikan sa 
tag-iya. 

hectares kag George Arguilles - 55 hectares. 
Bisan pa mnahibal-an sg mangunguma 
nga ilegal ang transaksyon sa pagkunsabuhay 
sg MARGO! sa idalum ni Edwin Sanchez kag sg 
sec probinsya, apang 
tungod Probinsiya 
mismo ang direkta nga 
nagpauntat sa ila, wala 
sila sang may nahimo. 


Gilayon nga 
ginpangbulldoze ang 
uma sang 15 ka 
mangunguma nga may 
kalaparon nga 12 
ektarya kag 
ginpangguba ang 


balay sang 22 ka pumuluyo. Ginpangakuan 
lamang sila nga bayaran ang ila balay sa tag-P 
10,000.00 amo man ang ila uma kag hatagan 
sila kuno sang trabaho sang probinsiya. Sa 
aktwal ginbayran lamang sila sg P10,000 kg P 
5.000 para sa ila balay kag ang uma wala 
mabayaran. 

Sa Hda. Arlocs, 24 ka mangunguma ang 
nag-apply bilang benepisyaryo sg CARP. Sa 
bahin sg duta ni Gloria Arguilles 115 ektaryas, 
97 ektarya lang ang nahatagan sang CLOA 
kay ang 8 ka ektarya para retention sa tag-iya, 
nga questionable man gani kay wala man siya 
sang kabataan kay madre siya. 

Ang sa iya ni George Arguilles may 
petition for CARP coverage na ang mga farmer 
beneficiaries sang tuig 2000 sa idalum sang 
iskema nga Voluntary Offer to Sell (VOS). 
Sang 2012 sa pagpicket sa DAR Murcia didto 
napilitan man ang MARO nga ihatag ang 
APFU nga napirmahan na sang farmer 
beneficiaries sang 2004 pa. 

Samtang nagahulat ang mga farmer 
beneficiaries sang ila CLOA gulpi lang sang 
2010 ginbaligya ini sa gobyerno probinsiyal 
kag  ginhambalan lamang sila sang 
representante sang gobyerno probinsiyal nga 
ang duta indi na puede ipaidalum sa CARP. 
Sang ginpamangkot nila si MARO officer 
Edwin Sanchez ngaa amo sini ang natabo 
ginhambalan lamang sila nga mag apply na 
lang liwat kay ang ini nga propyedad ginbakal 
na sang gobyerno probinsyal. 


PAGKUNSABUHAY SANG MGA AMD, DAR, 
AGRIKULTURAL NGA KAPITALISTA KAG 
GOBYERNO PROBINSYAL SA PAGBAKAL 
SANG DUTA SA HDA. ILIMNAN. Nagdangop 
ang mga mangunguma sa Kilusang 
Magbubukid ng Pilipinas (KMP) kg National 
Federation of Sugar Workers (NFSW) para 
makigdayalogo sa gobernador. Wala sila gin- 
atubang ni Maranon. Naghiwat sg Press 
Conference ang mga lider sg mangunguma sa 
Ilimnan sa tuyo nga maathagan angot sa 
problema. 

Pagkatapos sang presscon nagpahayag 
ang Executive Secretary sang Gobernador nga 
si Atty. Jose Maria Valencia kag Engr .Enrique 
Pinonggan, Provincial Administrator nga ang 
proyekto nga ipatuman sa Brgy. Santa Rosa, 
Murcia amo ang BREEDING STATION KAG 
DAIRY FARM sa idalum sang programa sang 
probinsiya nga NEGROS FIRST AGENDA. 

Himuon ini nga NEGROS FIRST 
RANCH. Saguron diri ang 170 ka baka nga 
kuhaan sang gatas kag karne. Setenta (70) ka 
bilog sini nga baka nagabili sang P130,000 kag 
ginbakal pa sa New Zealand. Ang 100 ka bilog 

ginbakal sa Saranggani kag nagabili sang 
P30,000 kada isa. 

Para masuportahan ang pagbaligya sang 
duta sa probinsya, ang opisyal sang MARO 
Murcia nga si Edwin Sachez nagpagwa sang 
certification nga ang area indi produktibo gani 
indi puede ma cover sang CARP. Katingalahan 
bangud sg 1993 pa, ginpaidalum na ini nga 
duta sa CARP. 

Tuig 2011, asud-asud nga naghiwat sang 
piket-dialogue ang NFSW kag farmer 
beneficiaries sang Hda llimnan sa DAR 
Murcia. Sa pila ka dialogue nga nahimo para 
paatubangon si MARO Officer Edwin Sanchez 
diri nadiskubrehan nga may CLOA na gali ang 
54 ekt. sang 155 ekt. ni Alfonso sang Hda. 
Ilimnan nga gin-issue pa sang 2008. Mga 18 
ka tuig ang ginhulat sang benepisyaryo para 
lang mahatag sa ila ang CLOA. Sang ara na 
ang CLOA gintago pa ini kag wala mahibaluan 
kon wala sa kusog sang pumuluyo nga 
nagpiket sa DAR Murcia sang 2011. 

Madugay na nabayaran sang Land Bank 
of the Philippines ang tag-iya nga si Alfonso 
Arguilles. Apang, sa kunsabuhay sg MARO kg 
ni Arguilles, ginpa-arenduhan pa nila ang duta 
sa lain-lain nga agalon mayduta, kag ang 
malala pa,  ginbaligya pa sa gobyerno 
probinsiyal. Magluwas nga wala pa nila 
ginrelease ang CLOA, ginpahat-pahat pa ang 
pag-issue sang CLOA kag indi sa bilog nga 
landholding ni Alfonso Arguilles nga gin- 
applyan sg mga mangunguma. 

Sang 2012 nagloan sang P 80M sa Land 
Bank of the Philippines ang lokal nga gobyerno 
para ibakal sang karnero. Gintamnan sang 
Napier grass nga kalan-on sang karnero ang 
mga kadutaan. 

Sang November 2013, nakalab-ot sa 
pumuluyo nga patamnan sang pinya sang 
gobyerno probinsyal sa Dole Philippines ang 
ini nga area pag-abot sg Enero 2014. Agud 
mapunggan ini nga tikang naghiwat sang 16 
day camp-out sa DAR Provincial ang mga 
mangunguma sadtong Enero 6 tubtob 22, 
2014. Ginpanginwala sang gobyerno 
probinsyal nga paarenduhan nila ini sa Dole 
Philippines. Nga sg ulihi, ila naman gin-ako 
nga ini arenduhan sg Dole Philippines para 
tamnan sg pinya. 

February 14-16, 2014, naghiwat sang 
piket, camp out ang mga mangunguma sa 
DAR Murcia. Sa sini nga camp-out napilitan 
nga ihatag sang MARO ang dokumento nga 
nagapakita nga sang 1998 pa may Application 
of Purchase for Farmers Undertaking (APFU) 
na nga gin-issue para sa duta ni Alfonso. 

Nagpadala sulat ang DAR National sang 
March 12, 2014 nga i-comply sulod sg 30 ka 
adlaw sang Provincial Government ang 
requirements para sa exemption for CARP 
coverage sang duta sang  Ilimnan. 


Nagpangayo extension ang probinsiya sa 
PARO hasta sa tapos bulan sang Abril. 


pagbaklanay kag pagposisyon sang sa 
pagcomply sa requirements for exemption 
sang probinsiya. 

Sini man nga Marso nagpagwa sang 
desisyon ang DAR Provincial Officer (PARO) 
Tess Mabunay nga hatagan sang Notice of 
CARP coverage (NOC) ang ginbakal sang 
probinsiya tungod kuno wala pa ma annotate 
sa titulo ang baklanay sa tunga sang 
probinsiya kag tag-iya. Apang kon 
magposisyon kuno ang mga tawo sa duta 
mangin illegal sila. Pero sang nagbakal ang 
probinsiya sang duta nga kahibalo man sila 
nga ara na sa CARP coverage kag ginpang- 
arado ang mga talamnan sang mga 
mangunguma kag ginpangbulldoze ang mga 
balay indi ini illegal. 


PADAYON NGA PAGHIMAKAS SG 
MANGUNGUMA SA TUNGA SG 
MILITARISASYON. Sadtong Septyembre 
2011, naghiwat sg isa ka Investigative Mission 
ang NFSW, KMP kg pila ka indibidwal sa Hda. 
Ilimnan para idokumento ang detalye sg 
pagpangharass sa pumuluyo. Imbes sabton 
ang reklamo sg mangunguma, ginbutangan sg 

berdugong RPA para pahugon ang mga pumuluyo kag 
ginbulldoze ang ila pamalay kg ulumhan. 

2011-2013 nagpadala sang komunikasyon ang NFSW kag 
lokal nga lideres sa DAR Region VI kag DAR National para 
punggan ang pag-take-over sang probinsiya sa duta. Indi man sila 
makasulod sa natungdan nga duta tungod may mga militar na nga 
nagabantay kag ginhambalan sila nga nagpasaka kaso ang 
gobyerno kag didto na sa Supreme Court gani status quo anay. 

Sang Marso 5, 2014, nagtinguha nga bawion sang mga 
mangunguma ang ila duta nga ginatalauma tungod sa grabe na 
nga gutom kag kaimolon. Sa pagpamuno mismo sg Provincial 
Commander nga si Milcu Lirazan, upod ang RMG kag militar, 
ginpamahog, ginpangharass kag ginpangtabog ang mga 
mangunguma. 

Sang ulihi nga semana, ginpataklaran traktora ang mga 
tanom sg pumuluyo kag ginpang-arado ang mga tanom nga 
kamote kg balinghoy kag pagkatapos ginpangayo pa sg mga Pulis 
kg gwardya. Ini nga tanom ginpangutangan pa sg mga 
mangunguma para lang may gastuhon sa pagpatanom kg pag- 
abono. Maisog man nga ginpunggan ini sg masa paagi sa 
pagbalabag sa mga traktora. 

Sa subong ululupod ang Hda. Ilimnan kag Hda. Arlocs 
farmer-beneficiaries sa ila paghimakas nga maangkon ang 
matuod nga repormang agraryo kag indi lang paagi sa peke nga 
CARP. lla nakita nga ang food security program” sang gobyerno 
para lang sa mga baka kag karnero indi sa mga pumuluyo sa sini 
nga lugar. 

Mas labi nga naglig-on ang paghiliusa kag pagkaresolbado 
sg mga mangunguma sa pagsulong sg rebolusyong agraryo. 
Nahangpan sg mangunguma nga indi na gali bastante ang ila 
legal nga paghimakas kag kinahanglan mas labi pa nga magtaas 
ang lebel sg ila paghimakas, bisan pa magsulong sg armadong 
paghimakas. 

Napukaw ang rebolusyonaryong tradisyon sg mga 
mangunguma kag mamumugon sa uma sa Banwa sg Murcia. Kag 
sa indi magdugay, liwat magabaga ang kadutaan sa pag-igting sg 
armadong paghimakas! AP 

GOBERNADOR 
MARANON, LOBO 
NGA 
NAGASUKSOK 
SANG BAYO SANG 
KARNERO, SUNO 
SA PKM-NEGROS 


Gintawag sg 
Pambansang Katipunan ng 
Magbubukid (PKM)- Negros 
ang gobernador sg Negros 
Occidental nga si Alfredo 
Maranon, Jr., nga “Lobo nga 
Nagasuksok sg Bayo sg 
Karnero”, bangud sg kontra- 
pumuluyo nga programa sg 
Negros First Agenda nga 
nagawasak sa duta nga 
pangabuhian kg nagadula sg 
seguridad sa pagkaon sg 
pumuluyo. Samtang ginatib- 
ong niya ang interes sg mga 
kapitalistang inbestor katulad 
sg multinational corporation 
nga Dole Phils.dalagkung 
komprador burgesya kg 
agalon mayduta programa 
sang nagliligad nga mga 
administrasyon. Kasugpon 
lamang ini sang Oplan Bantay 
Laya ni Gloria Macapagal 
Arroyo nga nagpatay sa 
masobra 1,400 ka inosenteng 
pumuluyo. 

Si Maranon 
aktibo nagasuporta 
sa kontra- 
insurhensya nga 
programa sang US- 
Aquino nga 
rehimen nga 
ginapatuman sang 
Armadong Kusog 
sang Pilipinas nga 
Oplan Bayanihan, 
nga wala sang 
kinalain sa 
Ginpahumot 
lamang nila ini sa 
kuno “people- 
centered approach” 
kag “whole-of-nation approach”. 

Ginagamit niya ang pondo sang probinsiya sa kuno paghatag sang livelihood projects sa 44 
kuno nagsurrender kag nagbalik sa sabak sang gobyerno nga mga anay rebelde sa probinsiya. 
Masupog man siya magsaka sa kabukiran kaupod sa militar para sa aktibidad nga “Peace Rally” 
sa kuno mga ginatumod nga sona sang New People's Army diri sa Negros. Nagahambal siya 
sang mahumot nga pamulong-pulong sa mga tawo kag nagahatag sang kuno livelihood projects 
sa mga pumuluyo sa diri nga lugar kay amo ini kuno ang makadula sang kaimolon sang pumuluyo 
sa kaumhan kag mahilayo sila sa impluwensiya sang mga rebelde. 

Samtang nagapadayaw ini sg kalinong kg kauswagan, pagsuprer, pagpamigos kag 
pagpanhimulos ang ginahimo sini sa pumuluyo paagi sa pagpang-agaw duta sa kabukiran gamit 
ang programa nga Negros First Agenda, pagmina, pagtib-ong sa interes sy mga MNCs kag 
agrikultural nga kapitalista katulad sg Dole Phils. 

Ang pamilya ni Gobernador Alfredo Maranon, Jr. nagapanag-iya sang malapad nga 
kadutaan sa Syudad sang Sagay nga natamnan sang malapad nga katubuhan. Sila ang 
nagakontrolar sang pulitika sang sini nga Syudad kag ang ila inpluwenisya naglab-ot hasta sa 
probinsiya. Iya utod ang sadto anay Gobernador man nga si Joseph Maranon. 

Sa panahon man sang iya utod sa gobyerno probinsyal gindemolish ang masobra 500 ka 
pamilya nga imol nga taga-syudad nga nagdula sa mapa sg 3 ka barangay sang Bacolod. Ang 
lugar ginpatindugan lamang sang organiko nga mga pagkaon kag ginahiwatan sang “organic fair” 
sa kada tuig. Sa subong ini ginbaligya na sa Ayala Land Corporation para patindugan sang isa ka 
mall bilang pagsabat sa kapritso sang mga kalahi niya nga burgesya kag paghatak sang mga 

dumuluong nga kapital para sa ila negosyo. 

Ang kasaysayan sang ila pamilya, kasaysayan sa pagpamanggad gikan sa balhas kag dugo 
sang masang anakbalhas. Sila ang representante kag protektor sa interes sang malapad nga 
agalon mayduta kag dalagku nga komprador burgesya. 

Manugtapos na ang iya termino sa tuig 2016. Apang sa sulod sang iya pagdumalahan kapila 
na magpanawagan sang dayalogo ang mga mangunguma, farm workers kag imol nga taga- 
syudad agud istoryahan ang mga reklamo kag problema sg pumuluyo. Ang iya lamang ginabala 
masami amo ang iya executive assistant nga si Atty. Jose Maria Valencia nga ang sabat masami 
sa problema sang pumuluyo amo ang paghatag sang pila ka sako nga bugas kag sardinas. 

Sang Enero 22, 2014, sang magkadto sa kapitolyo ang mga mangunguma, imbes 
atubangon kag pamatian, ginsiradhan ang Kapitolyo Probinsiyal kag ginbaralan sang kapulisan 
ang pwertahan. Naglab-ot pa sa sakitanay sa tunga sang pulis kag raliyista agud makasaka sa 
kapitolyo probinsyal. Apang sa gihapon bulag kag bungol siya kag padayon nangin sirado ang iya 
talatapan kag tagipusoon para sa pumuluyo. 

Indi matabunan sang iya pagpakuno-kuno ang iya ginhimo nga pag-agaw sa 164 ektaryas 
nga duta nga napaidalum na sa Comprehensive Agrarian Reform Program (CARP) kag 
ginpatindugan sang NEGROS FIRST RANCH. Ginpangbulldoze ang ulumhan kag kabalayan 
sang pumuluyo nga mga Agrarian Reform Beneficiaries sa Hda. Arlocs kag Hda. Ilimnan sa Brgy. 
Sta Rosa, Murcia nga nagdislokar sang masobra 120 ka pumuluyo. Iya pa ginpasulabi ang mga 
baka kag karnero nga may kalan-on kag puluy-an sang sa pumuluyo nga ginagutom kag 
ginatugnawan. Mas malahalon pa ang kasapatan sang sa kabuhi sang katawhan nga iya dapat 
alagaran. 

Si Gobernador Alfredo Maranon, Jr. postura sang burukrata kapitalismo nga salot sa kabuhi 
sang pumuluyo. Ginagamit ang gobyerno para magpabilin ang gahum sang dalagku nga agalon 
mayduta, dalagku nga komprador burgesya para magpabilin ang ila gahum kag mapaseguro ang 
kinahanglanon sang ila agalon nga Imperyalistang Estados Unidos. Sila mga lobo nga 
nagapanago sa bayo sang karnero. 

Kon indi mawasak ang Imperyalismo, Pyudalismo kag Burukrata Kapitalismo nga amo ang 
tatlo ka ugat nga problema sang pungsod Pilipinas indi mahukas sa pagkahigot sa paghimulos 
kag kaimolon ang 99% nga pumuluyong Pilipino. Indi magbag-o ang kahimtangan sang 
Haciendero - Dalagku Agalon May Duta - Kumprador Burges kag Mamumugon sa Kampo diri sa 
Negros. Magapabilin nga mangin bulkan sosyal ang Isla sang Negros nga malapit na maglupok 
tungod sa pagngurob sang sobra na ka init kag pag-antus sang masang anakbalhas. 

Ang pagpadasig sa paglab-ot sang rekisito para sa pagpataas sang Inaway Banwa, ang paglab-ot 
sa estratehiko nga pagkapatas tubtob sa lubos nga kadalag-an sg pungsodnon demokratikong 
rebolusyon amo lamang ang solo nga makahilway sang malapad nga masang anakbalhas. AP 

Pabakuron ang Kontra-Pyudal nga 


Nagahiliugyon nga Prente 
Marso 30, 2014 


(Pamulong-pulong nga ginpahayag sa Amsterdam, The Netherlands sa okasyon sg ika-45 


| r 
wg 


Luis Jalandoni 


Chief International Representative 
NDFP National Executive Committee 


Natabo ini sa bukiran sg Negros sa Sentral Philippines, gilayon matapos ang pag-imposar ni 
Marcos sg martial law. Gindiskas sa akon sg mga imol nga mangunguma ang ila paghimakas sa 
pagpabilin sa ila duta. Ang dalagku nga mga agalon mayduta nga suportado sg militar nagatabog 
sa ila. Ang isa ka mangunguma nagdeklarar: “Hasta may hangin ang ilong ko, indi ko gid 
pagbayaan ang duta ko! ”. Sa mapainubsanon nga pamaagi siya ang nagggiit sini. 

Mga kaupod kg mga abyan, gusto ko maghambal bahin sa kontra-pyudal nga nagahiliugyon 
nga prente sg rebolusyonaryong kahublagan. Gintumod ko ini nga kongkreto nga eksperyensya 
upod sa mga imol nga mangunguma, bangud ang ila malig-on nga determinasyon sa pagpakig- 
away para sa ila duta amo ang katulad sy bato nga pundasyon sg kontra-pyudal nga 
nagahiliugyon nga prente. 


Ang Mayor nga Kaundan sg Demokratikong Rebolusyon sg Banwa 


Ang mayor nga kaundan sg demokratikong rebolusyon sg banwa amo ang agraryong 
rebolusyon. Ini ang sandigan nga demanda kag handum sg malapad nga populasyon sg Pilipinas, 
ang mangunguma. Sitenta'y-singko (7596) sg 100 milyon nga populasyon sg Pilipinas ginabug-os 
sg mangunguma kag mamumugon sa uma. Ang pag-abanse kg kadalag-an sg demokratikong 
rebolusyon sg banwa nagadepende sa katumanan sining sandigan nga handum. Ini ang 
nagabug-os sg pinakapundamental nga demokratikong kaundan sg rebolusyon sa Pilipinas. 

Gani, nagakaangay lang gid nga ang Partido Komunista sg Pilipinas (PKP) magtalana sg 
kontra-pyudal nga mnagahiliugyon nga prente bilang pinakasentro sg rebolusyonaryong 

paghimakas sa Pilipinas. "Magsalig sa imol 
nga mangunguma kg mamumugon sa uma: 
kabigon ang mnahanungang mangunguma: 
nyutralisahon ang  manggaranon nga 
mangunguma, hingalitan ang kontradiksyon sa 
tunga sg despotiko kg dalagku nga agalon 
mayduta sa isa ka bahin kag sa nasanagan 
nga agalon mayduta sa pihak nga bahin, agud 
gub-on ang gahum sg agalon mayduta sa 
kaumhan. Amo sini ang polisiya sg PKP sa 
kontra-pyudal nga nagahiliugyon nga prente. 


Kombinasyon Sg Agraryong Rebolusyon, 
Pagtukod Sg Baseng Masa Kg Armadong 
Paghimakas 


Sa sulod sg 45 | 
ka tuig sg 


rebolusyonaryong 
paghimakas sa 
Pilipinas, ang 
kombinasyon sg 
agraryong 


rebolusyon, pagtukod 
sg baseng masa kag 


armadong 

paghimakas | 
nagresulta sa 
pagkatukod sg pulang 


pulitikal nga gahum sa masobra 110 ka 
larangan gerilya sa 71 sa 81 ka probinsya sg 
pungsod. Ang demokratikong gobyerno sg 
pumuluyo ang gintukod sa masobra napulo ka 
libo ka baryo kg pila ka munisipalidad. 

Ang minimum nga programa sg 
agraryong rebolusyon  ginabug-os sg 
pagpanubo sa arkila sa duta, ang pagdula o 

pagpa-ubos sa usura kg ang pagpataas sg 
sweldo sy mga mamumugon sa uma. 
Ginatigayon ini sa mga larangan gerilya. Sa 
iban nga erya kun diin bastante ang 
kabaskugon sg asosasyon sg mangunguma, 
ginatigayon ang maksimum nga programa sg 
kumpiskasyon sa duta kg libre nga 
pagpanagtag. Ang kadalag-an sa agraryong 
rebolusyyon nagabenepisyo sa pila ka milyon 
nga mangunguma kg mamumugon sa uma. 
Dugang nga kadalag-an sa agraryong 
rebolusyon amo ang pagpauswag sa presyo 
sg produkto sg mangunguma, pagtukod sg 
simple nga kooperatiba kg saydlayn nga 
trabaho para sa pagpadaku sa income. Ini nga 
mga kadalag-an nangin posible bangud sg 
pagpatuma 
n kg 
pagpabako 
d sa linya 
sg kontra- 
pyudal nga 
nagahiliugy 
on nga 
prente sg 
PKP. Ang 
masang 
mangungu 
ma 
ginaorganis 
a sg PKP kag ginasuportahan sg New 
People's Army (NPA) kag sg National 
Democratic Front of the Philippines (NDFP). 
Ginadepensahan sg NPA ang mga kadalag-an 
sg masang mangunguma. 
Ikaayong-lawas, Edukasyon 
nga mga Programa 


kg Kultural 

lban pa nga 
kampanya sg 
mangunguma kg 
mamumugon sa 
uma katulad sg 


kampanya sa 
ikaayong-lawas, 
edukasyon lakip 
na ang 
rebolusyonaryong 
edukasyon, 
literasiya kg 


numerasiya kag kultural nga programa, 
nagaserbe sa konsolidasyon sg organisasyon 
sg mangunguma. Ang mga medik sg pumuluyo 
nagatigayon sg “Klinika ng Bayan”, kun diin 
may medikal nga pag-atipan, akupangktura, 
herbal nga mga bulong kg iban nga Western 
nga bulong ang ginahatag sa mga residente sg 
baryo. Nagahatag man sila sg edukasyon sa 
kalimpyo kg prebentibong medical care. 
Ginatigayon man ang mga kampanya katulad 
sa kontra-malarya. 

Ang mga eskwelahan sa primarya kg 
sekondaryong lebel nagahatag sg literasiya kg 
numerasiya nga mga klase kg 
rebolusyonaryong edukasyon sa Philippine 
History, ang sandigan nga problema sa 
imperyalismo, pyudalismo kg  burukrata 
kapitalismo, kg ang programa sa 
demokratikong rebolusyon sg banwa. 

Ginatigayon man sg mga grupo 
pangkultura ang mga rebolusyonaryong kanta, 
binalaybay, teatro nga nagahatag inspirasyon 
sa masa kg nagatib-ong sa maki-pumuluyo, 
siyentipiko kg pangmasang kultura, nagakuha 
pangabuhian kag sa palibot. Nagapakighiusa 
man sila sa mga mangingisda nga 

gikan sa manggaran 


nga tradisyon kg 

eksperyensya sg 

- rebolusyonaryong 

uyy paghimakas sg 
#5 pumuluyo. 


Ang Malig-on Nga 
Pagpamuno Sg Imol 
Nga Mangunguma 
| Sa Asosasyon Sg 
Mangunguma 


Ang imol nga mangunguma kg ang 
manubo sa nahanunga nga mangunguma nga 
amo ang nagabug-os sa madamu nga 
mayoriya sg mangunguma nagaabaga sg 
pagpamuno sa mga asosasyon sg 
mangunguma. Ang nahanunga-sa-nahanunga 
nga mangunguma, nga ginatabog sg mga 
polisiya sg US-Aquino nga rehimen sa mas 
madalum nga kapigaduhon, nagaupod sa imol 
kg manubo sa nahanunga nga mangunguma 
sa militante nga pagpamatuk sa despotikong 
agalon mayduta kg sg Aquino nga rehimen. 

Ang mga manggaranon nga 
mangunguma, nga ang kadam-an nangin 
pigado bangud sg pagpang-agaw duta sg 
dalagkung agalon mayduta, korap nga mga 
politiko kg militar, ang (ginanyutralisa kg 
ginakabig sg asosasyon sg mangunguma. 

Ang asosasyon sg  mangunguma 
nagapakighiusa sa mga tumandok nga 
nagahimakas batuk sa dumuluong nga 
kompaniya sg mina, nga nagaagaw sa duta sg 
ila katigulangan kg 'nagawasak sa ila 

nagahimakas batuk sa mga trawlers nga 
ginapanag-iyahan sg dumuluong nga 
nagawasak sg ila palangisdaan kg sg korap 
nga mga politico nga nagabaton sg “lagay” 
gikan sa dumuluong nga kompaniya sa 
pagpangisda. Sining ulihi lang, ang mga 
mangunguma, mga tumandok kg mangingisda 
ang nagabatas sa lapnagon nga kahalitan nga 
gintuga sg kalamidad kg sg kontra-pumuluyo 
nga polisiya sg US-Aquino nga rehimen. 


Ang “No Build No Dwell Zones “ ni Aquino 
sa mga Erya nga Apektado sg Yolanda 


Nagdeklarar si 
Aquino sg “no build and 
no dwell zones” nga 
nagasakop sa 40 metros 
gikan sa higad baybay. 
Ginadingutan sini sg 
puluy-an ang minilyon ka 
mangingisda. 

Ini nga kadutaan 
gin-alokar ni Aquino sa mga kroni nga 
kapitalistang negosyante para patindugan sg 
resorts. Ining iskandaloso nga polisiya ni 
Aquino nagpaakig sa mga mangunguma kg 
mangingisda nga naglunsar sg ila militanteng 
pagpamatuk. 


Organo sg Gahum Pampulitika sa 71 ka 
Probinsya 


Pila sa kadalag-an sg kontra-pyudal nga 
nagahiliugyon nga prente amo ang pagtukod 
sy organo sy gahum pampulitika nga 
nagabase sa organisasyon masa sg 
mamumugon, mangungma, kababaehan, 

pamatan-on kg kabataan kg kultural nga mga 
aktibista. Ining organo sg demokratikong 
gahum  nagabug-os sg demokratikong 
gobyerno sg pumuluyo sa baryo nga lebel, kag 
sa iban nga erya sa municipal nga lebel. Ang 
Pulang gahum pampulitika nagalapta sa 
kabug-usan sg 71 ka probinsya sg pungsod. 

Ang kadalag-an sg agraryong rebolusyon 
nagapainit sa entusiasmo sg mangunguma 
para sa rebolusyon. Handa sila maghatag sg 
ila pinakamaaayo nga mga kabataan sa New 
People’s Army. Samtang nagadaku ang 
agraryong rebolusyon kg pagtukod sg baseng 
masa kag La oa ang mga organo sg 
gahum pampulitika, 
nagaabanse ang Inaway 
Banwa. 

Ang PKP nagdeklarar 
nga handum sini lab-uton 
ang halintang sg 
estratehikong pagkapatas 
sg inaway banwa, halin sa 
karon nga halintang sg 
estratehikong depensiba, sa maabot nga 
tinuig. 

Mga kaupod kg mga abyan, sa 
pinakapundamento sg tanan nga kadalag-an 
sa malapad nga kaumhan, dinamiko nga 
nagaangot sa NDFP kg sa pungsodnon 
nagahiliugyon nga prente kg 
rebolusyonaryong kahublagan masa sa 
kasyudaran, amo ang paghigugma sg 
mangunguma sa duta kg sa iya wala'y 
kamatayon nga determinasyon nga makig- 
away para diri. Sa pagtakop sg akon 
pamulong-pulong, gusto ko ipaambit ini nga 
binalaybay nga nagapabutyag sa paghigugma 
sg mangunguma sa duta. 

na duta P Pa 


ai - 


ahambal ini, katulad. naton nga ang uig 
gpanday sa paghugpo 959. abuhi nga naghigot . 
on kusog pangabudla gn ghimg Se duta ki 


g kabuhi, A 


msya, naga ni 
pi Nos ô 

BALITA 


Lubos Asosasyon Masa Natukod Bisan Pa $g 
Masingki Nga Operasyon Militar 


Sa tunga sg mabaskog nga 


operasyon militar sa Larangan Gerilya sg 
Norte nga bahin sg Negros, liwat naman 
ginpamatud-an sg masang mangunguma 
ang ila rebolusyonaryong kaisog kg 
militansya sg ila ginpundar ang mga Lubos 
Asosasyon Masa (LAM) sg Pambansang 
Katipunan ng mga Magbubukid ( PKM ) sa 
tunga sg padayon nga pagsulong sg 
mangunguma sg rebolusyong agraryo 
bilang pundamental nga kaundan sg 
pungsodnon demokratikong rebolusyon, sg 
nagligad lang nga mga binulan. 

Ginduso sg masang mangunguma ang ila demokratikong kinamatarung sa idalom sg 
balayon sg Rebong Gobyerno sa pagpili sg mga opisyales nga magatib-ong sa interes sg 
mangunguma angot sa pagpatuman sg Matuod nga Reporma sa Duta nga wala sg sweldo man 
o pribelihiyo. Ginpakita sg masa ang ila ikasarang sa pagpadalagan sg ila kaugalingon nga 
gobyerno. Yabe ang pagpataas kg pagpabakud sa Rebong Organisasyon Masa sg sahing 
mangunguma agud mabugkos ang ila hiniusa nga kusog kg madinalag-on nga malab-ot ang 
katumanan sg Agreb sa partikular kag sg DRB sa kabilugan. 

lipod man sa ihibalo sg kaaway, ginlunsar ang serye sg mga pagtuon sa Konstitusyon sg 
PKM, pagtuon sa Kongkretong Kahimtangan sg baryo nga nasakupan para tumuron ang mga 
mayor nga problema kg makadihon sg programa nga magasolbar sini, kg may mga ubay sa 
pagpadalagan sa ila Rebong Organisasyon kg Gobyerno. 

Sa aktwal nga mga Asembliya ( Kumbinasyon sg Heneral kg Representatibong Asembliya ), 
na-ileher ang mga Nagapamunong Konseho sa basehan sg ila rebong panindugan kg ikasarang. 
Gindeklarar sg masa nga paslaw naman ang kaaway sa pagpatay sa nagaindakal nga rebong 
handum kg diwa sg masang mangunguma kg ginhimuslan. 

Sa panakop sg Asembliya, sa gin-isa nga tingog ang masa nagpalanambiton, “Ang masa 
kun ma-organisa, daw bulkan nga may ibuga!” AP 

Reklamo $g Pumuluyo Batuk Sa Despotikong Agalon 
Mayduta Gin-Aksyunan Sg NPA 


D. nga kalipay ang nabatayagan sg 


mga masa sa mga barangay sg Camansi kag 
Tampalon, Kabankalan City, sg madinalag-on 
nga ginsulod ang asyenda Had. Sta. Isabel 
kag ginsunog ang traktora kg 2 bodega kg 
pagdis-arma sa abusador nga mga gwardya sg 
despotikong agalon mayduta nga sanday 
Pablito “Jin” kg John Paul Sola, mag-amay, 
sadtong Enero 22, 2014 alas 10:00 sg gab-i. 
Gintigayon ini sg yunit sg New People's Army 
(NPA) idalum sg Armado Sumayang, Jr. 
Command, Southwest Negros. 

Magluwas sa pagsunog sg 1 ka traktora 
kg 2 ka guardhouse, nakuhaan ang mga 
gwardya sy 5 ka matag-as kalibre nga 
Shotgun, 1 ka .38 rebolber, 1 ka Hand 
Grenade, 1 monocular night vision goggles, 1 
telescope kg ginkuha ang pila ka karnero kg 
ginpakaon sa ila mga obreros. 

Sang tuig 2011, si Pablito Sola ang 
ginpadal-an sg subpoena sg rebolusyonaryong 
Korte sa Larangan Southwest kg sg ulihi 
ginpapanaug na ang Warrant of Arrest batuk 
sa iya. Samtang, si John Paul Sola sg ulihi 
nagadamu naman ang reklamo sg pumuluyo 
batuk sa iya. 

Kalakip sa mga kaso batuk sa ila amo 
ang mga masunod: pagpang-agaw duta sg 17 
ka mangunguma nga nagalab-ot sa 11.9 
ektarya kg ginpahalban sg karnero ang mga 
tanom sg 'mangunguma sadtong 2009, 
pagpangsunog sg 4 ka panimalay, pagtiro sg 
karabaw sg masa nga hasta subong wala gid 

mm N 


nabayran: pagharas kag pagpalupok batuk sa 
10 ka mangunguma agud pahalinon sa ila 
ginatalauma, pagpahalab sa mga karnero sa 
mais nga tanom sg masa, pagpanghagbas sg 
maisan sg masa, pagpalupok, pagpamahog sa 
pumuluyo kag bisan sa surbeyor sg 
Department of Agrarian Reform (DAR): kag 
manubo nga pagpangsweldo kg pagpanakit sa 
mga obreros. 

Magluwas sini, masami man 
ginapasakaan kaso sg pamilya Sola ang mga 
mangunguma agud pahugon kag perwisyuhon 
ang pangabuhi sg mangunguma, nga sa 
masami nagakadismiss man lang. 

Bangud sg mabaskog nga impluwensya 
sg pamilya Sola sa barangay kg sa 47t? IB PA 
kg Regional Public Safety Maneuver Platoon 
(RPSMP), nangin wala sg pulos ang mga 
yamo kg reklamo sg mga mangunguma angot 
sa kalakasan ni Pablito kag John Paul. Kag sa 
baylo, mangunguma pa ang ginabalikan kg 

ginapahog sg mga army nga mga tigsuporta 
kuno sa NPA. 

Kun madumduman ang amay ni Pablito 
nga si Pablo Sola, anay Mayor sg Kabankalan 
City ang  ginsilutan  kamatayon sg 
rebolusyonaryong korte sadtong dekada 80 
bangud sg maakasigli nga krimen nga murder, 
arson, pagpang-agaw duta, pagpamahog kg 
iban pa. 

Sa pagtuon sa kasaysayan sg Brgy. 
Camansi kg Tampalon, ang kadutaan nga 
ginpastuhan kg gin-asyenda nila Pablo, 
kadutaan ina nga ginhawan sg pamilya Gatillas 
humalin pa sg dekada 40. Apang ang tagsa ka 
mahawan kg mahimong produktibo nga duta, 
gina-agaw ni Pablo paagi sa direkta nga 
pagpamahog, pagpadala sg mga Pulis, 


pagpasaka kaso kag pagpapreso sa 
mangunguma. Kag karon, ang duta nga ila 
gina-angkon napaidalum na sa 
Comprehensive Agrarian Reform (CARP) kag 
ginaposisyunan na sg mga tawo, pero ila pa 
pilit ginpatamnan sg kasla sadtong 2009 kg 
ginapastuhan sg karnero. 

Daku ang pagpasalamat sg pumuluyo sa 
mga NPA bangud para sa ila nahatagan sg 
hustisya ang ila madugay na nga mga 
reklamo. 

Samtang, nahublasan naman ang AFP 
kag PNP sa ila matuod nga kinaiya nga 
nagaserbe sa nagaharing sahi sg agalon 
mayduta kg kumprador burgesya agud piguson 
ang masa sg pumuluyo. AP 


Komperensya Sang PKM Mabinungahon 


Mbiinatag-on nga natigayon ang Komperensya sg Pambansang Katipunan ng Magbubukid 


(PKM) sa Syudad sg Himamaylan kag Kabankalan sadtong ikaduha nga semana sg Enero 2014 
nga gintambungan sg mga representate sg mga Komite Pang-organisa sg PKM kag Lubos 


Asosasyon Masa (LAM) sg PKM gikan 
sa lain-lain nga mga barangay. 

Sa amo nga Komperensya 
nagreport ang tagsa ka representate sg 
resulta sg pagtasa sg tagsa ka tsapter 
sa barangay. Ginsundan ini sg pagtuon | 
sa Pahayag sg Komite Sental sg Partido 
Komunista sg Pilipinas (KS-PKP) sa 
ika-45 nga anibersaryo sg liwat nga 
pagtukod sa PKP kag ang Disyembre 
nga isyu sg Ang  Paghimakas. 
Ginpasadahan man ang 6 ka bulan nga 

programa sg PKM ilabe na ang gindihon nga plano sa kampanya batuk sa pagpang-agaw duta sa 
kaumhan. Gilayon naghimo sg mga resolusyon ang Komperensya angot sa pagpadasig sg pag- 
organisa kg pagpalambo sg ila organisasyon masa. Lakip man sa resolusyon amo ang 
pagpauswag sg ila pangabuhian paagi sa pagpauswag sg ila panguma gamit ang siyentipiko kg 
sustenable nga agrikultura, nga magluwas nga indi gastuso, mainabyanon pa sa palibot kg 
ikaayong-lawas sg pumuluyo. 

Nainspirar kg nahangkat ang mga tumalambong sa Komperensya nga pauswagon ang ila 
pagpanguma sg makita nila ang bidyo nga “Buhay Komunista” nga nagtalakay sa pagpauswag sg 
produksyon sg Hukbo kg sg pumuluyo. 

Ginlakip sa resolusyon ang pagtalana sg mga iskedyul sa pagtuon sa “Sustainable 
Agriculture”. 

Nagpauli ang mga tumalambong nga puno sg kalipay kag determinasyon nga lab-uton ang 
nahiusahan nga programa, bisan pa man wala sg untat ang military operation sa ila lugar. 

Gintakpan ang amo nga Komperensya sa mga kultural nga palagwaon sg mga katapu sg 
Kabataang Makabayan (KM), ang likom nga organisasyon sg pamatan-on. AP 


Harasment sa PDT sa Brgy. Winaswasan, Calatrava 


h inharass sg yunit sg New People’s 
Army (NPA) idalum sg Roselyn Pelle 
Command, Larangan Gerilya sa Norte sg 
Negros, ang 8 ka katapu sg Peace anpi - 
Development Team (PDT) sg 62" IB PA,#- AM 
samtang naga-obra sg ila mga payag nga uu... 
nagserbe ila “detatsment sa Brgy. sedi JB 
Winaswasan, Calatrava, sadtong alas 9:40 S9% "g 
gab-i sg Pebrero 17,2014. MA WT 7X a 

Minutos antes ang ginhimo nga D FAY harassment, ginpahalin 
anay temporaryo ang mga sibilyan nga ara sa ma apit sg detatsment agud malikawan ang 
ila pagkasalabat. Ginahimo nga trensera o taming sg Army ang pumuluyo sa palibot. 

Ini nga harassment gintigayon bilang silot sa miitar sa ila kontra-pumuluyo nga aktibidad 
katulad sg pagpamahog sa pumuluyo para indi magsuporta sa NPA, pagpamilit sa pagsurender 
sg masa kag isa na diri si Jeroy kag pagpamahog nga kun ma-raid sila sg NPA, ila pasakaan sg 
kaso ang masa. 

Sa una nga bugso sg lupok gikan sa mga NPA, wala gid nakabalos palupok ang kaaway. 
Nakabalos na lang ang apat (4) nga nagasinggitanay nga kaaway sg pagmando “untat 
lupok” sg CO sg Hukbo. 

Pilason ang 2 ka kaupod nga naigo sg bala kg shrapnels sg M203. Kag sa proseso sg pag- 
atras ginabulong ang 2 ka pilason, apang makaligad ang malapit isa ka adlaw, napatay si Ka 
Exor bangud sg grabe nga igo sa iya tiil kg sa lawas. 

Suno sa pumuluyo, may lima (5) ka Army nga ginatabunan sg trapal kg indi pagpapalapitan 
sa mga tawo, nga ginapatihan napatay sa amo nga harassment kag may tatlo (3) ka pilason nga 
nagaduyan-duyan pa. 

Bangud sa naangkon nga kahalitan, ang mga pasistang Army nagpamalay-balay sg 
pamahog sa pumuluyo nga kun mahibal-an lang kuno nila ang kaangtanan sg pumuluyo sa 
harassment, ila ini kasuhan kag si Jeroy padayon nila ginapasurender kay kun indi magsurender 
pasakaan nila sg kaso. 

Daku gid ang kalipay sg masa sa mga Banwa sg Toboso kg Calatrava sa natabo nga 
harassment bangud napamatud-an nila nga sa pihak sg pagpahambog sg AFP nga nagahuyang 
na ang NPA, liwat ini nga nagbalik kg liwat nila nabatian ang lupok sg pusil sg ila Hukbo. AP 

